pythainlp/thai-wiki-dataset-v4 huggingface dataset:
รัฐมาเฟีย

ในทางการเมือง รัฐมาเฟีย  เป็นระบบรัฐระบบหนึ่งที่ซึ่งรัฐบาลมีความเชื่อมโยงกับอาชญากรรมแบบองค์กร รวมถึงเมื่อเจ้าหน้าที่ของรัฐ ตำรวจ หรือทหารเข้าไปมีส่วนเกี่ยวข้องกับธุรกิจผิดกฎหมาย คำว่า "มาเฟีย" หมายถึงกลุ่มอาชญากรรมใด ๆ ก็ตามที่มีความเกี่ยวพันอย่างมากกับเจ้าหน้าที่ของรัฐ อย่างไรก็ตาม ผู้วิจารณ์แนวคิดเรื่องรัฐมาเฟียกล่าวว่า คำว่า "มาเฟีย" "ทุกวันนี้ถูกนำมาใช้มากและใช้อย่างไม่ถูกต้องในการพรรณนากิจกรรมของกลุ่มอาชญากรรมต่าง ๆ จนคำนี้เสียคุณค่าเชิงวิเคราะห์ไปมาก"
นักการทูตสหรัฐกล่าวว่า อะเลคซันดร์ ลิตวีเนนโค ผู้แปรพักตร์จากรัสเซีย เป็นผู้บัญญัติศัพท์ "รัฐมาเฟีย"
สแตน คัลลิส

สแตนลีย์ คัลลิส (25 ตุลาคม 1916 – 28 กุมภาพันธ์ 2001) เป็นนักฟุตบอลอาชีพชาวอังกฤษและผู้จัดการทีมให้กับวุลเวอร์แฮมป์ตันวอนเดอเรอส์ ระหว่างช่วงเวลาในฐานะการเป็นผู้จัดการทีมของเขาระหว่างปี 1948–1964 วูล์ฟสกลายเป็นหนึ่งในทีมที่แข็งแกร่งที่สุดในวงการฟุตบอลอังกฤษ พวกเขาคว้าแชมป์ลีกได้ถึง 3 สมัยและได้แข่งขันฟุตบอลนัดกระชับมิตรกับยอดทีมของยุโรปในฐานะผู้ให้กำเนิดรายการยูโรเปียนคัพ
เกียรติประวัติ.
วุลเวอร์แฮมป์ตันวอนเดอเรอส์ (ในฐานะผู้เล่นและผู้จัดการทีม)
สโมสรฟุตบอลดนีปรอ

สโมสรฟุตบอลดนีปรอ  เป็นอดีตสโมสรฟุตบอลยูเครน ตั้งอยู่ที่ดนีปรอ ชื่อสโมสรตั้งตามชื่อแม่น้ำนีเปอร์ ซึ่งสโมสรกีฬาหลายแห่งในเมืองเอาชื่อแม่น้ำไปตั้ง เช่น สโมสรแบนดีดนีปรอ และสโมสรบาสเกตบอลดนีปรอ สโมสรแห่งนี้มีกลุ่มปรือวัตเป็นเจ้าของ เช่นเดียวกันกับทีมบาสเกตบอลและทีมฮอกกี้
ในยุคโซเวียต สโมสรเคยเป็นสมาชิกของสมาคมกีฬาอาสาโซเวียต "เมตัลลูร์ก" (ชื่ออื่น ๆ เมตัลลูร์ก/แมตาลูรฮ์ และสตัล) จนกระทั่งใน ค.ศ. 1961 สโมสรได้รับการสนับสนุนจากโรงงานโลหะแปตรอว์สกึย-ดนีปรอแปตร็อวสก์ หลังจากนั้น สโมสรมีผู้สนับสนุนเป็นโรงงานผลิตเครื่องจักรยุชมัช และได้เปลี่ยนชื่อสโมสรเป็น ดเนปร์ ในภาษารัสเซีย และ "ดนีปรอ" ในภาษายูเครน ดนีปรอเป็นสโมสรจากยูเครนที่ประสบความสำเร็จมากเป็นอันดับที่สองในโซเวียตท็อปลีก โดยเคยชนะเลิศลีกในปี 1983 และ 1988 หลังจากการล่มสลายของสหภาพโซเวียต สโมสรกลายเป็นของเอกชน ต่อมาหลังจากที่สโมสรถูกยุบ ผู้เล่นและทีมงานฝึกสอนบางคนได้ย้ายไปเล่นให้กับสโมสรกีฬาดนีปรอ-1
ฟุตบอลในประเทศยูเครน

ฟุตบอล เป็นกีฬาที่ได้รับความนิยม ในประเทศยูเครน สมาคมฟุตบอลยูเครนเป็นองค์การที่รับผิดชอบการแข่งขันฟุตบอลภายในประเทศ โดยทำหน้าที่มาตั้งแต่ ค.ศ. 1991 เพื่อแทนที่สหพันธ์ฟุตบอลโซเวียตยูเครนที่ก่อตั้งในคริสต์ทศวรรษ 1920 สมาคมฟุตบอลยูเครนไม่ขึ้นกับรัฐบาลและเป็นสมาชิกของคณะกรรมการโอลิมปิกแห่งชาติยูเครน 
ฟุตบอลในประเทศมีหลายประเภท ได้แก่ ฟุตบอลอาชีพชาย ฟุตบอลอาชีพหญิง ฟุตบอลสมัครเล่นชาย ฟุตบอลสมัครเล่นหญิง ลีกเยาวชน การแข่งขันของเด็กที่มีอายุน้อยกว่า 13 ปี การแข่งขันฟุตบอลอาสาสมัคร และฟุตบอลชายหาด ยูเครนมีทีมชาติที่ลงแข่งขันในรายการระดับนานาชาติอย่างฟุตบอลทวีปและฟุตบอลโลกรอบคัดเลือก ฟุตบอลมหาวิทยาลัย และฟุตบอลชายหาด
ภาพรวม.
ฟุตบอลทีมชาติยูเครนผ่านรอบคัดเลือกเข้าไปเล่นในรอบสุดท้ายของฟุตบอลโลกเพียงครั้งเดียวในปี 2006 ซึ่งพวกเขาเข้าถึงรอบก่อนรองชนะเลิศภายใต้การคุมทีมของอดีตนักฟุตบอลโซเวียตอย่างโอเล บลอกฮิน ส่วนในการแข่งขันระดับทวีป พวกเขาผ่านสู่เข้ารอบสุดท้ายของฟุตบอลชิงแชมป์แห่งชาติยุโรปสองครั้ง ในปี 2012 และ 2016 ฟุตบอลทีมชาติรุ่นอายุไม่เกิน 21 ปี เคยเข้าชิงชนะเลิศฟุตบอลชิงแชมป์แห่งชาติยุโรปเยาวชนในปี 2006 ส่วนทีมชาติรุ่นอายุไม่เกิน 19 ปี เคยชนะเลิศฟุตบอลชิงแชมป์แห่งชาติยุโรปเยาวชนในปี 2009 และเข้าชิงชนะเลิศฟุตบอลโลกเยาวชน ทีมนักเรียนเคยชนะเลิศกีฬามหาวิทยาลัยโลกฤดูร้อนสองครั้ง
ดือนามอกือยิวและชัคตาร์ดอแนตสก์ เป็นสองสโมสรที่ได้รับการยอมรับมากที่สุดของประเทศ ดือนามอกือยิวประสบความสำเร็จต่อเนื่องจากยุคโซเวียตที่พวกเขาชนะเลิศยูโรเปียนคัพวินเนอร์สคัพในปี 1975 (ซึ่งทีมชนะเลิศยูฟ่าซูเปอร์คัพด้วย) และ 1986 ส่วนชัคตาร์ดอแนตสก์ชนะเลิศยูฟ่าคัพในปี 2009 ผู้เล่นที่มีชื่อเสียงจากยูเครนได้แก่ ออแลฮ์ บลอคิน และอันดรีย์ แชวแชนกอ ผู้ฝึกสอนวาแลรีย์ ลอบานอว์สกึย พาดือนามอกือยิวชนะเลิศถ้วยยุโรป นอกจากนี้ เขายังคุมทีมชาติโซเวียตและทีมชาติยูเครน จนได้รับสมญาว่าวีรบุรุษแห่งฟุตบอลยูเครน
สโมสรฟุตบอลอาชีพแข่งขันในลีกสามระดับแรก และมีการแข่งขันฟุตบอลถ้วยชื่อว่ายูเครนเนียนคัพและยูเครนเนียนซูเปอร์คัพ ซึ่งเป็นการพบกันของสองทีมที่ดีที่สุดในประเทศ ส่วนฟุตบอลสมัครเล่น มีสโมสรกระจายตัวในทุก ๆ แคว้น ฟุตบอลหญิงมีการพัฒนาน้อย แต่ก็มีทีมชาติและลีกสองระดับ ยูเครนมีการพัฒนาฟุตบอลเด็กและเยาวชน โดยมีการจัดแข่งขันระหว่างสโมสรฟุตบอลอาชีพกับทีมโรงเรียนที่ดีที่สุด ลีกเยาวชนมีสองระดับที่กระจายตัวกันไปตามภูมิภาค สโมสรเยาวชนแต่ละสโมสรมีผู้เล่นสี่ชุด แบ่งตามอายุตั้งแต่ 14 ถึง 17 ปี นอกจากนี้ ยังมีลีกฟุตบอลระดับอุดมศึกษา ผู้เล่นที่ผ่านการคัดเลือกในลีกจะได้เข้่าร่วมแข่งขันกีฬามหาวิทยาลัยโลก
พระครูโสภณชัยคุณ (โสม จารุวณฺโณ)

พระครูโสภณชัยคุณ นามเดิม โสม พิมทุมมา ฉายา จารุวัณโณ พระภิกษุคณะมหานิกายชาวจังหวัดยโสธร อดีตที่ปรึกษาเจ้าคณะตำบลผือฮี อดีตเจ้าคณะตำบลผือฮี และอดีตเจ้าอาวาสวัดบ้านเวินชัย ตำบลผือฮี อำเภอมหาชนะชัย จังหวัดยโสธร
ประวัติ.
ชาติกำเนิด.
พระครูโสภณชัยคุณ เกิดเมื่อวันพุธ ที่ 1 เดือนพฤษภาคม พ.ศ. 2468 (ขึ้น 3 ค่ำ เดือน 6) ปีฉลู ณ บ้านดงบัง ตำบลกุดน้ำใส อำเภอฟ้าหยาด จังหวัดอุบลราชธานี (ปัจจุบันคืออำเภอค้อวัง จังหวัดยโสธร) เป็นบุตรคนแรกของคุณพ่อเพ็ง และคุณแม่ทา พิมทุมมา มีน้องร่วมอุทธรณ์ 1 คน คือ นายพรหม พิมทุมมา
อุปสมบท.
พระครูโสภณชัยคุณเข้าอุปสมบทเมื่อวันที่ 3 เดือนพฤษภาคม พ.ศ. 2490 ขณะมีอายุ 22 ปี ณ พัทธสีมาวัดชัยมงคล บ้านตูม ตำบลกุดน้ำใส อำเภอฟ้าหยาด จังหวัดอุบลราชธานี โดยมีพระอธิการโส จุนโท วัดชัยมงคล เป็นพระอุปัชฌาย์ เจ้าอธิการโส อหิสโก เป็นพระกรรมวาจาจารย์ เจ้าอธิการอ่อนสา สุจิตฺโต เป็นพระอนุสาวนาจารย์ ได้รับฉายาทางมคธภาษาว่า จารุวณฺโณ แปลว่า ผู้มีวรรณะดุจทอง
ตำแหน่งและหน้าที่.
พ.ศ. 2496 ได้รับแต่งตั้งให้เป็นเจ้าอาวาสวัดบ้านเวินชัย ตำบลผือฮี อำเภอมหาชนะชัย จังหวัดอุบลราชธานี และได้จำพรรษาที่วัดบ้านเวินชัยแห่งนี้ตลอดมา กาลเวลาผ่านไปด้วยข้อวัตรปฏิบัติที่เคร่งครัด กิริยามารยาทงดงาม พูดจาน้อย สุขุม นุ่มนวล เหล่าบรรดาศิษยานุศิษย์พุทธศาสนิกชนที่มีความเคารเลื่อมใสศรัทธาในอำเภอมหาชนะชัย และอำเภอค้อวัง จังหวัดยโสธร จึงนิยมเรียกท่านตามวัดที่พำนักว่า หลวงพ่อบ้านเวินฯ จนเป็นชื่อที่ติดหูของคนในพื้นที่แถบนั้น
ต่อมาท่านได้เป็นเจ้าคณะตำบลผือฮี อำเภอมหาชนะชัย จังหวัดยโสธร ตลอดจนอายุ 80 ปี และได้รับพระบัญชาจากสมเด็จพระสังฆราชเจ้า กรมหลวงวชิรญาณสังวร แต่งตั้งให้ดำรงตำแหน่งเป็นที่ปรึกษาเจ้าคณะตำบลผือฮี อำเภอมหาชนะชัย จังหวัดยโสธร
ข้อวัตรปฏิบัติ.
พระครูโสภณชัยคุณเป็นผู้ที่รักษาพระธรรมวินัยอย่างเคร่งครัด โดยมีครั้งหนึ่งในตอนเย็นท่านต้องเดินทางไปรับการรักษาตัวที่โรงพยาบาลยโสธร และต้องค้างคืนที่โรงพยาบาลด้วย เมื่อถึงแล้วปรากฏว่าผู้ที่ติดตามไปลืมหยิบผ้าสังฆาฏิของท่านไปด้วย ซึ่งในเรื่องพระวินัยข้อนี้มีว่า "...ภิกษุอยู่ปราศจากไตรจีวรมี ผ้าสังฆาฏิ, ผ้าอุตตราสงค์ และผ้าอันตรวาสกสิ้นราตรีหนึ่ง ต้องนิสสัคคิยปาจิตตีย์..." เมื่อท่านถามหาผ้าสังฆาฏิของท่านและรู้ว่าไม่มีใครเอามา ท่านบอกว่าให้กลับรถไปนำผ้าสังฆาฏิมา ถ้าไม่อย่างนั้นจะไม่ยอมไปนอนที่โรงพยาบาล เหตุเพราะกลัวอยู่ปราศจากผ้าสามผืนจนสิ้นคืนหนึ่งจะเป็นอาบัติข้อนี้ และเมื่อมีเวลาว่างท่านมักให้พระที่อยู่ปรนนิบัตินั่งอ่านพระปาฏิโมกข์ให้ท่านฟังเสมอ
วัตถุมงคล.
ประเภทวัตถุมงคลของพระครูโสภณชัยคุณ (โสม จารุวณฺโณ) แบ่งเป็น 3 รุ่น คือ 
นอกจากนี้ยังมีวัตถุมงคลประเภทรูปถ่ายครึ่งองค์ ด้านล่างมีตัวหนังสือเขียนว่า "พระอุปัชฌาย์โสม" ด้านหลังเป็นตะกรุด, ล็อกเก็ตลักษณะเดียวกันแตกต่างตรงที่ด้านหลังเป็นตัวถัง และมียันต์พระเจ้าห้าพระองค์ซึ่งออกก่อนเหรียญ, ผ้ายันต์ซึ่งยุคแรกของท่านเขียนด้วยมือของท่านเอง ช่วงหลังมาเป็นยันต์ปั๊ม, ตะกรุดโทน ต้องมีผู้ไปขอหลวงพ่อจึงทำให้ ซึ่งพบเจอน้อยมาก ฯลฯ
มรณภาพ.
พระครูโสภณชัยคุณ (โสม จารุวณฺโณ) ถึงแก่มรณภาพด้วยอาการสงบที่โรงพยาบาลยโสธร อำเภอเมืองยโสธร จังหวัดยโสธร เมื่อวันที่ 21 เดือนมกราคม พ.ศ. 2555 สิริอายุ 86 ปี 8 เดือน 20 วัน อยู่ในร่มเงาผ้ากาสาวพัตร์ 64 พรรษา และจัดให้มีการพระราชทานเพลิงศพ ณ เมรุพิเศษวัดบ้านเวินชัย ตำบลผือฮี อำเภอมหาชนะชัย จังหวัดยโสธร
แม่เหล็กไฟฟ้า (แก้ความกำกวม)

แม่เหล็กไฟฟ้า อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
แม่เหล็กไฟฟ้า (ชนิดแม่เหล็ก)

แม่เหล็กไฟฟ้า  เป็นแม่เหล็กชนิดหนึ่งที่สนามแม่เหล็กของมันผลิตจากกระแสไฟฟ้า แม่เหล็กไฟฟ้าปกติประกอบด้วยลวดพันเข้ากับคอยล์ (coil) กระแสที่ไหลผ่านลวดจะก่อให้เกิดสนามแม่เหล็กซึ่งกระจุกอยู่ในหลุมซึ่งเป็นศูนย์กลางของคอยล์ สนามแม่เหล็กจะหายไปเมื่อปิดกระแสไฟฟ้า ความโค้งของลวดมักพันอยู่รอบแกนแม่เหล็กที่ทำจากวัสดุเฟร์โรแม็กเนติก (ferromagnetic) หรือเฟร์ริเม็กนิติก (ferrimagnetic) เช่น ธาตุเหล็ก แกนแม่เหล็กจะรวมฟลักซ์แม่เหล็กและสร้างแม่เหล็กที่มีความเข้มสูงขึ้น
ประโยชน์สำคัญของแม่เหล็กไฟฟ้าเมื่อเทียบกับแม่เหล็กถาวร คือ สามารถเปลี่ยนสนามแม่เหล็กได้อย่างรวดเร็วโดยการควบคุมปริมาณกระแสไฟฟ้าที่อยู่ในขด แต่แม่เหล็กไฟฟ้าต้องอาศัยกระแสไฟฟ้าหล่อเลี้ยงสนามแม่เหล็กอยู่ตลอดเวลา
แม่เหล็กไฟฟ้าใช้กันแพร่หลายเป็นส่วนประกอบของอุปกรณ์อิเล็กทรอนิกส์อื่น เช่น มอเตอร์ เครื่องปั่นไฟ ลำโพง ฮาร์ดดิสก์ เครื่องเอ็มอาร์ไอ หรืออุปกรณ์คัดแยกแม่เหล็ก เป็นต้น
เดทตอล

เดทตอล  เป็นผลิตภัณฑ์ทำความสะอาดและน้ำยาฆ่าเชื้อซึ่งเปิดตัวในปี ค.ศ. 1932 ผลิตและเป็นเจ้าของโดยเรคกิตต์ เบนค์กิเซอร์ บริษัทแองโกล-ดัตช์
ส่วนผสม.
สารออกฤทธิ์ในเดทตอลที่มีคุณสมบัติในการฆ่าเชื้อ คือ คลอโรไซลีนอล (C8H9ClO) ซึ่งเป็นสารประกอบอะโรมาติก โดยมีคลอโรไซลีนอลเป็นจำนวน 4.8% ของส่วนผสมทั้งหมดในเดทตอล สวนที่เหลือประกอบด้วยน้ำมันสน ไอโซโพรพานอล น้ำมันละหุ่ง สบู่ และน้ำ
น้ำยาฆ่าเชื้อเดทตอลยังมีส่วนผสมของเบนซาลโคเนียมคลอไรด์
ประมาณปี ค.ศ. 1978 มีรายงานว่า "เดทตอลในครัวเรือน" มีคลอโรไซลีนอล (48 กรัม/ลิตร) เทอร์พินีออล และเอทิลแอลกอฮอล์
น้ำยาฆ่าเชื้อเดทตอลสูตรดั้งเดิม มีสีเหลืองอ่อนแบบเข้มข้น แต่เนื่องจากส่วนผสมหลายอย่างไม่ละลายในน้ำ จึงสร้างอิมัลชันของหยดน้ำมันที่มีสีขุ่นเมื่อเจือจางด้วยน้ำ (อูโซเอฟเฟกต์)
He Mele Lahui Hawaii

"He Mele Lāhui Hawaiʻi" (ภาษาอังกฤษ : Song of the Hawaiian Nation, ภาษาไทย : เพลงแห่งชาติฮาวาย) ประพันธ์โดย ลิเดีย เค โดมินิส ตามคำขอของ พระเจ้าคาเมฮาเมฮาที่ 5 แห่งฮาวาย ซึ่งต้องการเพลงชาติเพื่อใช้แทนเพลงชาติอังกฤษ "God Save the King" มันแทนที่องค์เนื้อร้องของ Lunalilo "E Ola Ke Aliʻi Ke Akua" เป็นเพลงชาติ ลิเดีย เค โดมินิส เขียนว่า: "กษัตริย์เข้าเฝ้าเพื่อจุดประสงค์ในการวิจารณ์การเรียบเรียงคำและดนตรีใหม่ของฉันและมีความโอบอ้อมอารีในการชมเชยฉันเกี่ยวกับความสำเร็จของฉันเขาไม่เพียงชื่นชมความงามของดนตรีเท่านั้น แต่ยังพูดอย่างกระตือรือร้นถึงคำพูดที่เหมาะสม ปรับตัวให้เข้ากับสภาพบรรยากาศได้ดีและเข้ากับจุดประสงค์ที่เขียนสิ่งนี้ยังคงใช้เป็นเพลงชาติของเราเป็นเวลาประมาณยี่สิบปีหรือมากกว่านั้นเมื่อพี่ชายของฉันแต่งเพลง Hawaiʻi Ponoʻī
บันทึกความทรงจำของ ลิเดีย เค โดมินัส เรื่องของฮาวายโดยราชินีแห่งฮาวายกล่าวว่า: "ในช่วงปีแรก ๆ ของการครองราชย์ของพระเจ้าคาเมฮาเมฮา พระองค์ทรงได้แจ้งให้ฉันทราบถึงข้อเท็จจริงที่ว่าชาวฮาวายไร้บรรยากาศในแต่ละชาติ พระองค์ทรงตรัสว่า :แต่เรามีแถลงการณ์ ของความรักชาติและความรักประเทศในดนตรีของตัวเอง แต่เราใช้เพื่อจุดประสงค์นั้นในโอกาสของรัฐกับเพลงสรรเสริญพระบารมีของอังกฤษ "God save the Queen" 
โฆษณาสำหรับ He Mele Lahui Hawaii ที่ปรากฏใน Pacific Commercial Advertiser เมื่อวันที่ 8 มิถุนายน พ.ศ. 2410
เมื่อถึงเดือนกรกฎาคม พ.ศ. 2410 เพลงนี้ได้รับการตีพิมพ์และวางจำหน่ายในโฮโนลูลูซึ่งเป็นเพลงแรกของเธอที่ได้รับการตีพิมพ์ เพลงคริสเตียนที่เด็ดเดี่ยวนี้ทำหน้าที่เป็นเพลงชาติเป็นเวลาสิบปีจนกระทั่งพี่ชายของเธอในเวลานั้นขึ้นครองราชย์เป็นกษัตริย์พระเจ้าคาลาคาอัวแห่งฮาวายทรงวางไว้เพื่อสนับสนุนการแต่งเพลงของพระองค์เองชื่อ "Hawaiʻi Ponoʻī" ในปี พ.ศ. 2419
References.
<templatestyles src="Reflist/styles.css" />
ลิกนิน

ลิกนิน  เป็นชั้นของพอลิเมอร์ธรรมชาติเชิงซ้อนที่เป็นส่วนประกอบสำคัญของโครงสร้างพืชมีท่อลำเลียงและสาหร่ายบางชนิด ลิกนินเป็นหนึ่งในส่วนประกอบสำคัญของผนังเซลล์เนื่องจากมีคุณสมบัติแข็งเกร็งและไม่เน่าเปื่อยง่าย ลิกนินถูกกล่าวถึงครั้งแรกในปี ค.ศ. 1813 โดยโอกุสแต็ง ปีรามัส เดอ ก็องดอล นักพฤกษศาสตร์ชาวสวิส ผู้ตั้งชื่อตามคำภาษาละติน lignum ที่แปลว่าไม้
ลิกนินถือเป็นพอลิเมอร์ธรรมชาติที่พบมากที่สุดในโลกเป็นอันดับสองรองจากเซลลูโลส เป็นพอลิเมอร์เชื่อมโยงข้ามที่มีมวลโมเลกุลเกิน 10,000 หน่วยมวลอะตอม มีคุณสมบัติเป็นสารประกอบอะโรมาติกที่เป็นไฮโดรโฟบิก ลิกนินมีมอนอเมอร์คือมอนอลิกนอลสามชนิดได้แก่ พาราคูมาริลแอลกอฮอล์ คอนิเฟอริลแอลกอฮอล์ และซินาพิลแอลกอฮอล์ มอนอลิกนอลเหล่านี้รวมตัวในรูปฟีนิลโพรพานอยด์สามแบบคือ p-hydroxyphenyl (H), guaiacyl (G) และ syringyl (S) โดยพืชเมล็ดเปลือยมีลิกนินที่ประกอบด้วยแบบ G เป็นส่วนใหญ่ ขณะที่พืชใบเลี้ยงคู่ส่วนใหญ่เป็นแบบผสมระหว่าง G กับ S ส่วนพืชใบเลี้ยงเดี่ยวเป็นแบบผสมกันทั้งสามแบบ พืชแต่ละชนิดมีองค์ประกอบของลิกนินแตกต่างกันไป ตัวอย่างเช่นแอสเพน (หมู่ "Populus" sect. "Populus") ประกอบด้วยคาร์บอน 63.4%, ออกซิเจน 30%, ไฮโดรเจน 5.9% และเถ้า 0.7% ลิกนินสามารถเขียนในรูปสูตรเคมีทั่วไปคือ (C31H34O11)n
ลิกนินทำหน้าที่หลายอย่างในพืช เช่น เติมช่องว่างในผนังเซลล์ระหว่างเซลลูโลส เฮมิเซลลูโลส และเพกทิน, รองรับเซลล์เทรคีด เซลล์เวสเซลในไซเลม และเซลล์สเคลอรีดในสเคลอเรนไคมา, จับกับเฮมิเซลลูโลสและพอลิแซ็กคาไรด์อื่น ๆ เพื่อเสริมความแข็งแรงให้ผนังเซลล์ ลิกนินมีส่วนสำคัญในการลำเลียงน้ำในลำต้นพืชโดยทำงานร่วมกับเยื่อเลือกผ่านที่ยอมให้น้ำแพร่ผ่าน ขณะที่ตัวลิกนินเองเป็นไฮโดรโฟบิกซึ่งไม่จับกับโมเลกุลน้ำจึงลำเลียงน้ำไปตามไซเลมได้ การพบลิกนินในพืชมีท่อลำเลียงทำให้เกิดข้อสันนิษฐานว่าลิกนินมีหน้าที่เดิมคือลำเลียงน้ำ อย่างไรก็ตามบางส่วนชี้ว่าลิกนินพบในสาหร่ายสีแดงซึ่งเป็นพืชไม่มีท่อลำเลียงเช่นกัน จึงเป็นไปได้ว่าลิกนินมีหน้าที่เดิมคือเป็นโครงสร้างป้องกัน การผลิตลิกนินเป็นผลพลอยได้จากการผลิตกระดาษเชิงอุตสาหกรรม โดยลิกนินจะถูกแยกระหว่างการผลิตเพราะจะทำให้กระดาษเปลี่ยนเป็นสีเหลืองเมื่อเก่า ลิกนินถูกใช้เป็นสารหล่อลื่น สารลดแรงตึงผิว สารเคลือบผิว สารหน่วงไฟ และปัจจุบันมีการศึกษาเพื่อพัฒนาเป็นเชื้อเพลิงชีวภาพ
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ประตูเฉินอู่

ประตูเฉินอู่ (#เปลี่ยนทาง , แมนจู: <templatestyles src="Template:MongolUnicode/fonts.css" />ᡧᡝᠨ <br>ᡠ <br>ᠮᡝᠨ "šen u men"; Gate of Divine Might หรือ Gate of Divine Prowess) เป็นประตูทิศเหนือของพระราชวังต้องห้ามในกรุงปักกิ่ง ก่อสร้างขึ้นเมื่อปี ค.ศ. 1420 ในสมัยจักรพรรดิหย่งเล่อ แรกเริ่มประตูนี้มีชื่อว่า ประตูเสวียนอู่ (玄武門, ประตูเต่าดำ) เนื่องจากประตูนี้เป็นประตูหลังของวัง แรงงานช่างก่อสร้างรวมถึงสตรีที่เข้ารับคัดเลือกเป็นนางในจะต้องเข้าออกวังผ่านประตูนี้
มีกาแอล กุยซ็องส์

มีกาแอล บรูว์โน ดอมีนิก กุยซ็องส์ (เกิดวันที่ 16 สิงหาคม ค.ศ. 1999 ที่สทราซบูร์ ประเทศฝรั่งเศส) เป็นนักฟุตบอลชาวฝรั่งเศส เขาเล่นในตำแหน่งกองกลางให้กับไบเอิร์นมิวนิกในบุนเดิสลีกา
สโมสรอาชีพ.
โบรุสซีอาเมินเชินกลัทบัค.
วันที่ 9 พฤษภาคม ค.ศ. 2017 กุยซ็องส์เซ็นสัญญากับสโมสรโบรุสซีอาเมินเชินกลัทบัคในบุนเดิสลีกา เขาลงเล่นนัดแรกให้กับสโมสรเมื่อวันที่ 19 กันยายน ค.ศ. 2017 ในนัดที่เปิดบ้านเอาชนะชตุทการ์ท ในลีก 2–0 โดยเขาลงเล่นในช่วงครึ่งหลัง แทนที่คริสท็อฟ คราเมอร์ กุยซ็องส์ถูกลงคะแนนให้เป็นผู้เล่นยอดเยี่ยมของสโมสรประจำฤดูกาล 2017–18 จากการทำผลงานที่ดีในตำแหน่งกองกลาง 
ไบเอิร์นมิวนิก.
วันที่ 17 สิงหาคม ค.ศ. 2019 กุยซ็องส์เซ็นสัญญากับไบเอิร์นมิวนิกด้วยค่าตัวประมาณ 10 ล้านยูโร สัญญามีผลถึงปี ค.ศ. 2024 เขาลงเล่นนัดแรกเมื่อวันที่ 31 สิงหาคม ในนัดที่เอาชนะไมนทซ์ 05 6–1 โดยเขาลงเล่นเป็นตัวสำรองแทนที่ชียากู ซิลวา ในนาทีที่ 79 ในวันที่ 27 มิถุนายน ค.ศ. 2020 เขาทำประตูแรกในบุนเดิสลีกาในนัดที่เอาชนะว็อลฟส์บวร์ค 4–0
เกียรติประวัติ.
ไบเอิร์นมิวนิก 2
ไบเอิร์นมิวนิก
รางวัลส่วนตัว
สภาร่างรัฐธรรมนูญแห่งชาติ

สภาร่างรัฐธรรมนูญแห่งชาติ  ก่อตั้งขึ้นจากการแปรรูปสมัชชาแห่งชาติเมื่อวันที่ 9 กรกฎาคม ค.ศ. 1789 อยู่ในบทแรกของการปฏิวัติฝรั่งเศส สภาแห่งนี้ทำหน้าที่เป็นทั้งฝ่ายบริหาร ฝ่ายนิติบัญญัติ และผู้ร่างรัฐธรรมนูญในองค์กรเดียว สภานี้สิ้นสุดลงใน ค.ศ. 1791 และถูกแทนที่ด้วยสภานิติบัญญัติแห่งชาติ 
ประวัติ.
ฐานันดรที่สาม (สามัญชน) ไม่พอใจระบบการลงคะแนนเสียงในสภาฐานันดร จึงแยกออกมาตั้งสภาเป็นของตัวเองชื่อว่าสมัชชาแห่งชาติ พระเจ้าหลุยส์ที่ 16 พยายามล้มล้างสภานี้แต่ก็ไม่เป็นผล ในที่สุดพระองค์จึงขอร้องให้ฐานันดรที่หนึ่ง (พระสงฆ์) และฐานันดรที่สอง (ขุนนาง) เข้าร่วมประชุมกับสมัชชาแห่งชาติ ฐานันดรพระสงฆ์เกินครึ่งยอมเข้าร่วม แต่ฐานันดรขุนนางยอมเข้าร่วมเพียง 47 คน ในที่สุด สภาใหม่ที่เกิดจากสามฝ่ายนี้จึงใช้ตั้งชื่อว่า "สภาร่างรัฐธรรมนูญแห่งชาติ" ในวันที่ 9 กรกฎาคมนั้นเอง ต่อมาภายหลังการทลายคุกบัสตีย์ในวันที่ 14 กรกฎาคม สภาแห่งนี้ก็เริ่มทำหน้าที่เป็นรัฐบาลฝรั่งเศสในตัว
สภาแห่งนี้ไม่ได้กำหนดจำนวนสมาชิกที่แน่นอน ในกลางเดือนกรกฎาคม ค.ศ. 1789 สภานี้มีผู้แทนทั้งหมด 1,177 คน เป็นพระ 295 คน, เป็นขุนนาง 278 คน และเป็นสามัญชน 604 คน ในบางช่วง จำนวนสมาชิกในสภาเพิ่มขึ้นเป็นจำนวนถึง 1,315 คน
ทีโล เคเรอร์

ยัน ทีโล เคเรอร์ (เกิดวันที่ 21 กันยายน ค.ศ. 1996) เป็นนักฟุตบอลชาวเยอรมัน ปัจจุบันเล่นในตำแหน่งกองหลังให้แก่เวสต์แฮมยูไนเต็ดและทีมชาติเยอรมนี เขามีบิดาเป็นชาวเยอรมัน และมีมารดาเป็นชาวบุรุนดี
สโมสรอาชีพ.
ชัลเคอ 04.
เคเรอร์เป็นผุ้เล่นที่มาจากทีมเยาวชนของชัลเคอ 04 เขาลงเล่นนัดแรกในบุนเดิสลีกาเมื่อวันที่ 6 กุมภาพันธ์ ค.ศ. 2016 ในนัดที่เปิดบ้านเอาชนะเฟาเอ็ฟเอ็ล ว็อลฟส์บวร์ค 3–0 เขาทำประตูแรกให้กับสโมสรเมื่อวันที่ 1 เมษายน ค.ศ. 2017 ในดาร์บี้ถ่านหินที่เขาทำประตูตามตีเสมอโบรุสซีอาดอร์ทมุนท์ในบ้าน 1–1
วันที่ 5 พฤษภาคม ค.ศ. 2018 เขาทำสองประตูให้กับสโมสร ช่วยให้สโมสรจบอันดับที่สองของฤดูกาล 2017–18 จนได้สิทธิ์เข้าร่วมแข่งขันยูฟ่าแชมเปียนส์ลีก ฤดูกาล 2018–19
ปารีแซ็ง-แฌร์แม็ง.
วันที่ 16 สิงหาคม ค.ศ. 2018 มีรายงานว่าเคเรอร์จะย้ายไปปารีแซ็ง-แฌร์แม็งด้วยค่าตัว 37 ล้านยูโร ต่อมาในวันที่ 7 เมษายน ค.ศ. 2019 เขาทำประตูแรกให้กับสโมสรในลีกเอิงนัดที่เสมอกับสทราซบูร์ 2-2 เขาทำประตูที่สองในลีกในนัดที่บุกไปเอาชนะน็องต์ 2–1 เมื่อวันที่ 4 กุมภาพันธ์ ค.ศ. 2020
วันที่ 24 กรกฎาคม ค.ศ. 2020 ในกุปเดอฟร็องส์นัดชิงชนะเลิศ เคเรอร์บาดเจ็บจนถูกแทนที่โดยกอแล็ง ดักบา นัดนั้นปารีแซ็ง-แฌร์แม็งเอาชนะไปได้ 1–0
ทีมชาติ.
เคเรอร์เป็นนักฟุตบอลทีมชาติเยอรมนีชุดเยาวชน เขาชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 21 ปีในปี 2017 และเป็นกัปตันของทีมชาติในนัดที่พบกับคอซอวอ อาเซอร์ไบจาน และอิสราเอล
เคเรอร์ถูกเรียกติดทีมชาติชุดใหญ่เป็นครั้งแรกเมื่อวันที่ 29 สิงหาคม ค.ศ. 2018 ในนัดแรกของยูฟ่าเนชันส์ลีก ฤดูกาล 2018–19 ที่จะพบกับฝรั่งเศส และนัดกระชับมิตรที่จะพบกับเปรู
เกียรติประวัติ.
ปารีแซ็ง-แฌร์แม็ง
เยอรมนีรุ่นอายุไม่เกิน 21 ปี
ผู้ดีใหม่

ผู้ดีใหม่  เป็นคำที่หมายถึงชนชั้นล่างที่สามารถมีฐานะร่ำรวยขึ้นมาในรุ่นของตนเอง จนสามารถเข้าถึงสินค้าและบริการในระดับเดียวกับพวกชนชั้นสูง คำนี้อยู่ตรงข้ามกับ ผู้ดีเก่า ที่เป็นกลุ่มคนที่สืบทอดความร่ำรวยมาจากบรรพบุรุษ อย่างไรก็ตาม เนื่องจากผู้ดีใหม่เหล่านี้เคยลำบากมาก่อน จึงมีวิถีชีวิตและแวดวงแตกต่างจากชนชั้นสูง โดยทั่วไปจึงไม่ถือว่าผู้ดีใหม่เป็นชนชั้นสูง
เดอะ ซุยไซด์ สควอด

เดอะ ซุยไซด์ สควอด (/ซูอิไซด์/) เป็นภาพยนตร์อเมริกันแนวซูเปอร์ฮีโรฉายในปี ค.ศ. 2021 สร้างจากตัวละครและทีมซุยไซด์สควอดของดีซีคอมิกส์ ภาพยนตร์สร้างโดย ดีซีฟิล์มส์, แอตลาสเอ็นเทอร์เทนเมนต์และเดอะซาฟรานคอมพานี จัดจำหน่ายโดย วอร์เนอร์บราเธอส์พิกเจอร์ส ภาพยนตร์เป็นภาคต่อยืนเดี่ยวของ "ทีมพลีชีพ มหาวายร้าย" (2016) และเป็นภาพยนตร์เรื่องที่สิบในจักรวาลขยายดีซี ภาพยนตร์เขียนบทและกำกับโดย เจมส์ กันน์ มีนักแสดงนำจำนวนมาก ประกอบด้วย มาร์โก ร็อบบี, อิดริส เอลบา, จอห์น ซีนา, โจเอล คินนาแมน, ซิลเวสเตอร์ สตอลโลน, ไวโอลา เดวิส, ไจ คอร์ตนีย์และปีเตอร์ คาพัลดิ ในภาพยนตร์ หน่วยปฏิบัติการของนักโทษถูกส่งตัวไปทำลายหลักฐานของมนุษย์ต่างดาวยักษ์ สตาร์โร
เดวิด เอเยอร์ ถูกกำหนดให้กลับมาเป็นผู้กำกับในภาคต่อของ "ทีมพลีชีพ มหาวายร้าย" ในเดือนมีนาคม ค.ศ. 2016 แต่เขาถอนตัวจากโครงการในเดือนธันวาคม ค.ศ. 2016 เพื่อไปพัฒนาภาพยนตร์ "ก็อตแธมซิตีไซเรนส์" วอร์เนอร์บราเธอส์พิจารณาผู้กำกับหลายคน ก่อนจะจ้าง แกวิน โอคอนเนอร์ ในเดือนกันยายน ค.ศ. 2017 แต่เขาออกจากโครงการในเดือนตุลาคม ค.ศ. 2018 เจมส์ กันน์ ได้รับการว่าจ้างให้เขียนบทและเป็นผู้กำกับภาพยนตร์ หลังเขาถูกไล่ออกชั่วคราวโดย ดิสนีย์และมาร์เวลสตูดิโอส์ จากการเป็นผู้กำกับภาพยนตร์ "รวมพันธุ์นักสู้พิทักษ์จักรวาล 3" (2023) กันน์ใช้การ์ตูน "ซุยไซด์สควอด" ของจอห์น ออสทรานเดอร์ในทศวรรษ 1980 และภาพยนตร์สงครามเป็นแรงบันดาลใจและเลือกเน้นไปที่การสำรวจตัวละครใหม่มากกว่าเล่าเรื่องต่อจากภาพยนตร์ก่อนหน้านี้ การถ่ายทำเริ่มต้นในเดือนกันยายน ค.ศ. 2019 ใน แอตแลนตา, จอร์เจีย, สหรัฐ และการถ่ายทำสิ้นสุดในเดือนกุมภาพันธ์ ค.ศ. 2020 ใน ปานามา
"เดอะ ซุยไซด์ สควอด" ฉายในสหราชอาณาจักรเมื่อวันที่ 30 กรกฎาคม ค.ศ. 2021 และฉายในสหรัฐเมื่อวันที่ 5 สิงหาคม ค.ศ. 2021 ในโรงภาพยนตร์และบริการสตรีมมิง เอชบีโอแมกซ์ ภาพยนตร์ได้การตอบรับที่ดีจากนักวิจารณ์ โดยชมในเรื่องการกำกับของกันน์, สไตล์ของภาพและบทภาพยนตร์ หลายคนพบว่าภาพยนตร์เรื่องนี้นั้นดีกว่าเมื่อเทียบกับภาคก่อนอย่างเห็นได้ชัด หลายคนพบว่ามีการปรับปรุงที่สำคัญมากกว่าภาคก่อน ละครโทรทัศน์แยกชื่อว่า "พีซเมกเกอร์" แสดงนำโดยซีนา กำหนดออกอากาศในเอชบีโอแมกซ์ในเดือนมกราคม ค.ศ. 2022
เรื่องย่อ.
นักโทษของเรือนจำเบลล์เรฟ ถูกส่งตัวไปคอร์โตมัลทีส เกาะบริเวณอเมริกาใต้ ในฐานะสมาชิกของ ทาสก์ฟอร์ซเอ็กซ์ เพื่อทำลาย ยูดันไฮม์ ห้องปฏิบัติการและเรือนจำสมัยนาซี เป็นที่กักขังนักโทษทางการเมืองและยังมีการทดลองอยู่ ระหว่างภารกิจ พวกเขาเผชิญหน้ากับ สตาร์โร ปลาดาวต่างดาวยักษ์ที่สามารถส่งกระแสจิตได้
นักแสดง.
นอกจากนี้ ภาพยนตร์ยังแสดงโดย เดวิด ดัสมอลเชิน เป็น แอ็บเนอร์ คริลล์ / โพลกา-ดอตแมน และ ดานีเอลา เมลชีออร์ เป็น คลีโอ กาโซ / แรตแคตเชอร์ 2 คริลล์ เป็น "การทดลองที่ผิดพลาด" ในชุดสูทที่มีลายจุด โดยกันน์อธิบายว่าเป็น "ตัวละครดีซีที่โง่ที่สุดตลอดกาล" และหวังว่าจะกลายเป็นตัวละครที่น่าเศร้าสำหรับภาพยนตร์ ไมเคิล รูกเกอร์ เป็น ไบรอัน เดอร์ลิน / ซาวานต์, พีต เดวิดสัน เป็น ริชาร์ด "ดิก" เฮิร์ตซ์ / แบล็กการ์ด, เนตัน ฟิลเลียน เป็น โครี พิตซ์เนอร์ / ที.ดี.เค, ฌอน กันน์ เป็น วีเซิล, ฟลูลา บอร์ก เป็น กันเทอร์ บรอน / เจวาลิน และ เมย์ลิง อึง เป็น มองกาล, อลิซ บรากา เป็น โซล โซเรีย: นักปฏิวัติชาวอเมริกาใต้และพันธมิตรของทีมซุยไซด์สควอด, สตอร์ม รีด เป็น ไทลา ดูบัวส์: ลูกสาวของบลัดสปอร์ต, วาคีน โคซิโอ เป็น มาเตโอ ซัวเรซ: รองผู้บัญชาการของลูนา, ฮวน ดิเอโก บอตโด เป็น ซิลวิโอ ลูนา: เผด็จการอเมริกาใต้ผู้โหดเหี้ยม, ทินาเช คาเฮเซ เป็น โฟล ครอว์ลีย์, เจนนิเฟอร์ ฮอลแลนด์ เป็น เอมิเลีย ฮาร์คอร์ต
ค่านิยม

ในวิชาจริยศาสตร์ ค่านิยม  แสดงถึงระดับความสำคัญของบางสิ่งหรือการกระทำบางอย่าง ที่มีจุดมุ่งหมายเพื่อตัดสินว่าการกระทำใดดีที่สุด หรือการใช้ชีวิตอย่างใดดีที่สุด (จริยศาสตร์เชิงบรรทัดฐาน) หรืออธิบายความสำคัญของการกระทำที่แตกต่างกัน ระบบค่านิยมเป็นความเชื่อที่เป็นข้อห้าม (proscriptive) และในทางที่ควรเป็น (prescriptive) มีผลกระทบต่อพฤติกรรมที่มีจริยธรรมของบุคคล หรือเป็นพื้นฐานของกิจกรรมโดยเจตนาของเขา บ่อยครั้งค่านิยมหลักเป็นสิ่งที่เข้ม และค่านิยมรองมีความเหมาะสมแก่การเปลี่ยนแปลง
อาจนิยามค่านิยมได้ว่าเป็นความนิยมกว้างขวางที่เกี่ยวข้องกับการกระทำหรือผลลัพธ์ที่เหมาะสม ฉะนั้น ค่านิยมจึงสะท้อนสำนึกถูกผิดของบุคคล หรือสิ่งที่ "ควรจะ" เป็น กล่าวคือ ตัวแทนของค่านิยม เช่น "ทุกคนมีสิทธิเสมอกัน", "ความเป็นเลิศสมควรได้รับการเชิดชู" และ "บุคคลควรปฏิบัติต่อกันด้วยความเคารพและศักดิ์ศรี" เป็นต้น ค่านิยมมักมีอิทธิพลต่อทัศนคติและพฤติกรรม และชนิดเหล่านี้รวมถึงค่านิยมจริยธรรม/ศีลธรรม ค่านิยมลัทธิ/อุดมการณ์ (ศาสนา, การเมือง) ค่านิยมสังคม และค่านิยมสุนทรียศาสตร์ มีการถกเถียงว่าค่านิยมที่ไมได้ตัดสินทางจิตใจอย่างชัดเจน เช่น ปรัตถนิยม เป็นค่าในตัว (intrinsic) หรือไม่ และค่านิยมบางอย่าง เช่น ความอยากได้อยากมี (acquisitiveness) ควรจัดเป็นความชั่วหรือคุณธรรม
แดเมียน พรีสต์

หลุยส์ มาร์ติเนซ (Luis Martínez; 26 กันยายน ค.ศ. 1982) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ แดเมียน พรีสต์ (Damian Priest) เขาเคยปล้ำให้กับสมาคม Ring of Honor (ROH) ภายใต้ชื่อ พันนิชเมนต์ มาร์ติเนซ (Punishment Martinez) ในการทำงานผ่านความสัมพันธ์ของ ROH กับ New Japan Pro-Wrestling (NJPW) เขายังใช้ชื่อว่า พันนิชเชอร์ มาร์ติเนซ (Punisher Martinez)
วัดบางไส้ไก่

วัดบางไส้ไก่ หรือ วัดลาว เป็นวัดราษฎร์ สังกัดคณะสงฆ์มหานิกาย ตั้งอยู่ริมคลองบางไส้ไก่ ในแขวงหิรัญรูจี เขตธนบุรี กรุงเทพมหานคร
วัดสร้างขึ้นในสมัยธนบุรีเมื่อ พ.ศ. 2320 โดยพระเจ้านันทเสนและพระเจ้าไชยเชษฐาธิราชที่ 4 พระราชโอรสในพระเจ้าสิริบุญสาร (พระเจ้าไชยเชษฐาธิราชที่ 3) ผู้ครองนครเวียงจันทน์ เมื่อถูกนำมาเป็นตัวประกัน โดยสมเด็จเจ้าพระยามหากษัตริย์ศึก (พระบาทสมเด็จพระพุทธยอดฟ้าจุฬาโลกมหาราช) เป็นผู้กรีธาทัพไปตีนครเวียงจันทน์ สมเด็จพระเจ้าตากสินมหาราชโปรดเกล้าฯ ให้ครัวลาวตั้งถิ่นฐานหลายแห่งในพระนคร ได้สร้างวัดขึ้นเพื่อคนลาวในบริเวณนั้นได้ใช้ทำบุญ มีเรื่องเล่าว่า การสร้างวัดแห่งนี้เกือบไม่สำเร็จ เพราะผู้สร้างวัดพี่น้องเกิดการแย่งถุงเงินสร้างวัด จนในที่สุดผู้น้องแย่งถุงเงินไปสร้างวัดอื่น ต่อมามีเศรษฐีใจบุญชื่อ ยายชื่น ได้ให้ความอุปถัมน์สร้างวัดจนเสร็จ สมัยหนึ่ง วัดลาวมีชื่อว่า วัดราษฏร์ศรัทธาธรรม ภายหลังเปลี่ยนชื่อเป็น วัดคลองบางไส้ไก่ ตามชื่อคลองที่ไหลผ่านวัด (ซึ่งเพี้ยนมาจาก "คลองสาวกลาย" หรือ "คลองสะก่าย") วัดได้รับพระราชทานวิสุงคามสีมา ปี พ.ศ. 2433
พระประธานประดิษฐานในอุโบสถ มีพระนามว่า "หลวงพ่อศรีเวียง" เป็นพระพุทธรูปปางศรีวิชัย วัดมีสิ่งศักดิ์สิทธิ์คือ ศาลพ่อปู่-พ่อตา ท้าวนนทะเสน-ท้าวอินทะเสนปี พ.ศ. 2566 เจ้าอาวาสได้แก่พระครูจินดาสุตานุวัตร ประธานมูลนิธิกลุ่มแสงเทียน
วัดบุปผารามวรวิหาร

วัดบุปผารามวรวิหาร เป็นพระอารามหลวงชั้นตรี ชนิดวรวิหาร คณะสงฆ์ธรรมยุติกนิกาย ตั้งอยู่ในแขวงวัดกัลยาณ์ เขตธนบุรี กรุงเทพมหานคร
ประวัติ.
วัดบุปผารามวรวิหาร สร้างมาตั้งแต่สมัยกรุงศรีอยุธยา ชื่อว่า วัดดอกไม้ ไม่ปรากฏหลักฐานว่าใครเป็นผู้สร้าง ต่อมาเป็นวัดร้าง ในสมัยรัชกาลที่ 3 ท่านผู้หญิงจันทร์ ภรรยาเอกของสมเด็จเจ้าพระยาบรมมหาประยูรวงศ์ (ดิศ บุนนาค) ได้ทำการปฏิสังขรณ์วัด เนื่องจากเป็นวัดใกล้บ้านท่าน ต่อมาปี พ.ศ. 2391 สมเด็จเจ้าพระยาบรมมหาศรีสุริยวงศ์ เมื่อครั้งยังเป็นจมื่นไวยวรนาถและเจ้าพระยาทิพากรวงศ์ (ขำ บุนนาค) เมื่อครั้งยังเป็นจมื่นราชามาตย์ ได้ทำการบูรณะปฏิสังขรณ์ ท่านได้สร้างถาวรวัตถุสำคัญ ๆ ของวัดขึ้น คือพระอุโบสถ พระวิหาร ศาลาการเปรียญ กุฎีตึกโบราณ 2 ชั้นและชั้นเดียว รวมทั้งกำแพงวัด ในสมัยรัชกาลที่ 4 พระบาทสมเด็จพระจอมเกล้าเจ้าอยู่หัวทรงช่วยในการบูรณะปฏิสังขรณ์ และพระราชทานนามใหม่ว่า วัดบุปผาราม
ในช่วงสงครามโลกครั้งที่สอง เมื่อวันที่ 5 มิถุนายน พ.ศ. 2487 วัดบุปผารามถูกระเบิดทำลาย ทำให้พระอุโบสถ ศาลาการเปรียญ กุฎีตึกโบราณ และกำแพงวัด ได้รับความเสียหายยากแก่การซ่อมแซม เจ้าอาวาสในขณะนั้นพระธรรมวราลังการ (กล่อม อนุภาสเถระ) ได้ดำเนินการก่อสร้างพระอุโบสถ ศาลาการเปรียญ กุฎี และกำแพงวัดขึ้นมาใหม่ วัดได้ประกอบพิธีผูกพัทธสีมา เนื่องจากย้ายสถานที่ก่อสร้างจากที่เดิม พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้เสด็จทรงเป็นประธานในพิธีผูกพัทธสีมา เมื่อวันที่ 6 พฤษภาคม พ.ศ. 2507
อาคารเสนาสนะ.
พระอุโบสถมีผู้ออกแบบคือ หลวงวิศาลศิลปกรรม (เชื้อ ปัทมจินดา) มีขนาดยาว 27 เมตร กว้าง 14 เมตร ประดับช่อฟ้า ใบระกา หางหงส์ หน้าบัน ตรงกลางเป็นรูปตรามหาสุริยมณฑลแบบไทย คือตราราชสีห์เทียมรถ ซึ่งเป็นตราประจำตัวของ สมเด็จเจ้าพระยาบรมมหาสุริยวงศ์ ถัดมาเป็นรูปพระพุทธเจ้า 5 พระองค์ พื้นประดับกระจกสี ซุ้มประตูหน้าต่างเป็นซุ้มทรงมหาพิชัยมงกุฎ เป็นสัญลักษณ์ในรัชกาลที่ 4 บานประตู้หน้าต่างไม้สัก ด้านนอกติดแผ่นทองแดงลายแกะสลักดุนปิดทองพื้นลายดอกพุดตาน ช่วงบนเป็นลายตราพระมหาพิชัยมงกุฎ ช่วงกลางเป็นลายตราบัวแก้ว ช่วงล่างเป็นลายเครื่องอิสริยยศของสมเด็จเจ้าพระยาบรมมหาสุริยวงศ์และเจ้าพระยาทิพากรวงศ์ หลังอุโบสถติดแผ่นทองแดงสลักดุตเรื่องมหาเวสสันดรชาดกทั้ง 13 กัณฑ์ ภายในประดิษฐานพระประธานปางมารวิชัย ลงรักปิดทอง ที่ฐานชั้นล่างมีรูปพระอัครสาวก (พระสารีบุตรและพระโมคคัลลานะ) เป็นพระหล่อ ลงรักปิดทอง นั่งพับเพียบประนมมือบนแท่งต่ำอยู่ข้างซ้ายข้างขวาของพระประธาน
ศาลาการเปรียญ สร้างใหม่พร้อมอุโบสถ มีชื่อศาลาว่า ศาลาสมเด็จ มีลักษณะสถาปัตยกรรมทรงไทย มีประดับ ช่อฟ้า ใบระกา
หางหงส์ หน้าบัน เป็นรูปตรามหาสุริยมณฑลแบบฝรั่ง คือรูปอาทิตย์มีรูปหน้าคนอยู่ตรงกลาง ทาสีทอง พื้นสีขาว ภายในศาลาประดิษฐานพระประธาน ปางมารวิชัยแบบพระพุทธชินราช
พระวิหารเป็นถาวรวัตถุแห่งเดียวในวัดที่ยังคงหลงเหลือ มีลักษณะสถาปัตยกรรมประยุกต์ผสมไทยจีน อันเป็นพระราชนิยมในรัชกาลที่ 3 มีตรามหาสุริยมณฑลแบบไทย (ราชสีห์เทียมรถ) อยู่ตรงกลางซุ้มประตูหน้าต่างเป็นลายปูนป้นปิดทอง ประดับกระจกสีรูปดอกพุดตาน มีตรามหาสุริยมณฑลแบบไทยเทิดมหาพิชยัมงกุฎอยู่ตรงกลาง ภายในวิหารเขียนภาพจิตรกรรมฝาผนังเรื่องพระพุทธประวัติ พระประธานเป็นพระปางมารวิชัย แบบพระพุทธชินราช มีพาไลและระเบียงล้อมมรอบพระวิหาร พาไลเขียนสีลายรดน้า ปิดทอง ระเบียงปูหินอ่อน
ก้องศักด ยอดมณี

ก้องศักด ยอดมณี ผู้ว่าการการกีฬาแห่งประเทศไทย กรรมการและเลขานุการในคณะกรรมการจัดการแข่งขันกีฬาเอเชี่ยนเกมส์ ครั้งที่ 13 กรรมการสมาคมนิสิตเก่าคณะนิติศาสตร์ จุฬาลงกรณ์มหาวิทยาลัย
ประวัติ.
ก้องศักด ยอดมณี เป็นบุตรของ ร้อยโท ดร. สุวิทย์ ยอดมณี บิดา และ คุณหญิงทรงสุดา ยอดมณี มารดา มีจำนวนพี่น้อง 3 คน
1.นายสุวงศ์ ยอดมณี
2.นายก้องศักด ยอดมณี
3.ร้อยตรีจักรา ยอดมณี รองปลัดกระทรวงพาณิชย์
การศึกษา.
ก้องศักด ยอดมณี เกิดวันที่ 9 ธันวาคม พ.ศ. 2515 ที่ นครหลวงกรุงเทพธนบุรี ศึกษาระดับประถมศึกษา ถึงระดับมัธยมปลายจาก โรงเรียนจิตรลดา จากนั้น ก้องศักด ได้เข้าศึกษาที่ ปริญญาตรี นิติศาสตร์บัณฑิต (เกียรตินิยมอันดับ2) จุฬาลงกรณ์มหาวิทยาลัย ปีการศึกษา 2537 ศึกษาต่อระดับปริญญาโทด้านกฎหมายพาณิชย์ (LL.M. in Commercial Law), University of Bristol ประเทศอังกฤษ (ทุนธนาคารแห่งประเทศไทย) ปีการศึกษา 2541 ระหว่างนี้ได้ศึกษาระดับประกาศนียบัตรหลักสูตรต่างๆ ประกาศนียบัตรหลักสูตรเทคนิคการเจรจาต่อรอง สถาบันอนุญาโตตุลาการ ปีการศึกษา 2542 ประกาศนียบัตรกฎหมายมหาชน มหาวิทยาลัยธรรมศาสตร์ ปีการศึกษา 2543 ประกาศนียบัตรหลักสูตร ผู้ตรวจสอบสถาบันการเงิน 1 ธนาคารแห่งประเทศไทย ปี 2545 จนกระทั่งจบปริญญาเอก สาขาวิชาวิทยาศาสตร์การกีฬามหาวิทยาลัยเกษตรศาสตร์ ปีการศึกษา 2560 และ จบหลักสูตรการเมืองการปกครองในระบอบประชาธิปไตยสำหรับนักบริหารระดับสูง รุ่นที่ 26 (ปปร.26) ปีการศึกษา 2565-2566
การทำงาน.
เริ่มอาชีพเป็นนักกฎหมาย จนได้เป็น หัวหน้านิติกร ธนาคารแห่งประเทศไทย (ผู้บริหารฝ่ายกฎหมาย)ปี พ.ศ. 2550 นอกจากนี้ได้ทำงานเอกชน เป็นกรรมการผู้จัดการบริษัทสุธาดิลก จำกัด ปี พ.ศ. 2553 เป็นประธานเจ้าหน้าที่บริหารบริษัทสุพงศา จำกัดปี พ.ศ. 2558
ต่อมาในปี พ.ศ. 2561 เป็นผู้ว่าการการกีฬาแห่งประเทศไทยและในปี พ.ศ. 2565 - พ.ศ. 2567 เป็นกรรมการสมาคมนิสิตเก่าคณะนิติศาสตร์ จุฬาลงกรณ์มหาวิทยาลัย
การเมือง.
ก้องศักด เข้าสู่ข้าราชการทางการเมือง ตำแหน่งแรกเป็นที่ปรึกษาของผู้ว่าราชการกรุงเทพมหานคร (นายอภิรักษ์ โกษะโยธิน) ปี พ.ศ. 2551 ถัดมาเป็น ที่ปรึกษารัฐมนตรีว่าการกระทรวงการคลัง (นายกรณ์ จาติกวณิช) ปี พ.ศ. 2552, เลขานุการรัฐมนตรีประจำสำนักนายกรัฐมนตรี ปี พ.ศ. 2553, ที่ปรึกษารัฐมนตรีว่าการกระทรวงวิทยาศาสตร์และเทคโนโลยี (นายวีระชัย วีระเมธีกุล) และ ที่ปรึกษาของผู้ว่าราชการกรุงเทพมหานคร (ม.ร.ว. สุขุมพันธุ์ บริพัตร) ปี พ.ศ. 2556
กรวีร์ พิมสุข

กรวีร์ พิมสุข ชื่อเล่น แก้ว (ကရာဗီ; เกิด 4 เมษายน 2535) นักแสดงและนางแบบชาวไทยซึ่งทำงานในประเทศเมียนมา เธอเป็นที่รู้จักอย่างมากในบท เอมิลี ในภาพยนตร์เรื่อง (ဥပါယ်တံမျဉ်) เมื่อปี พ.ศ. 2561 ซึ่งสร้างชื่อเสียงให้กับเธอเป็นอย่างมากในเมียนมา
ชีวิตช่วงต้นและการศึกษา.
กรวีร์เกิดที่กรุงเทพมหานครเมื่อวันที่ 4 เมษายน พ.ศ. 2535 เธอเป็นบุตรสาวคนเล็กในบรรดาพี่น้อง 4 คน เธอจบการศึกษาจาก คณะนิเทศศาสตร์ มหาวิทยาลัยกรุงเทพ
ชีวิตส่วนตัว.
ปัจจุบันเธอกำลังคบหาดูใจกับจอห์น วิญญู วงศ์สุรวัฒน์ พิธีกรประจำ SpokedarkTV
อาชีพ.
กรวีร์เริ่มต้นอาชีพนางแบบเมื่ออายุได้ 21 ปีและได้ถ่ายขึ้นปกนิตยสารหลายฉบับ เธอเริ่มต้นเส้นทางอาชีพนักแสดงกับการเป็นนักแสดงนำในภาพยนตร์ร่วมทุนระหว่างไทย-เมียนมาเรื่อง Myanmar In Love In Bangkok (รักภาษาอะไร) ซึ่งเข้ามาถ่ายทำและออกฉายทั้งในประเทศไทยและเมียนมาเมื่อปี พ.ศ. 2557 ภาพยนตร์ที่เกี่ยวกับความรักระหว่างหญิงชาวไทยกับหนุ่มแรงงานต่างชาติจากเมียนมา ภาพยนตร์เรื่องนี้นำมาซึ่งการรับรู้ที่เพิ่มขึ้นให้กับกรวีร์
ในปี พ.ศ. 2558 เธอได้แสดงภาพยนตร์เรื่องที่ 2 เรื่อง 67 Plaza ร่วมกับนักร้องและนักแสดงชาวเมียนมา ซึ่งภาพยนตร์เรื่องนี้ได้ออกฉายเมื่อเดือนมิถุนายน พ.ศ. 2561
ในปี พ.ศ. 2560 เธอได้แสดงเป็น "เอมิลี่" ในภาพยนตร์ปี พ.ศ. 2561 เรื่อง ร่วมกับ และ ซึ่งได้ฉายรอบปฐมทัศน์ในโรงภาพยนตร์ที่เมียนมาเมื่อวันที่ 19 มกราคม พ.ศ. 2561 ยืนโรงฉายในโรงภาพยนตร์ท้องถิ่นเป็นสถิตินาน 7 สัปดาห์และได้ไปฉายที่ประเทศ สิงคโปร์
ปุชกาชออเรนอ

ปุชกาชออเรนอ  เป็นสนามฟุตบอลในเขตที่ 14 (ซุกโล) ของกรุงบูดาเปสต์ ประเทศฮังการี สนามกีฬาเริ่มก่อสร้างในปี 2017 และเสร็จก่อนสิ้นปี 2019 อัฒจันทร์สนามเป็นแบบที่นั่งทั้งหมดและมีความจุ 67,215 ที่นั่ง สหพันธ์ฟุตบอลฮังการีจะดำเนินการตามข้อกำหนดว่าด้วยสนามกีฬายูฟ่าและฟีฟ่า และคาดว่าสนามนี้จะได้รับคะแนนระดับ 5 ดาว สนามนี้สร้างขึ้นในบริเวณที่เคยเป็นสนามกีฬาแฟแร็นตส์ ปุชกาช ซึ่งรื้อถอนเสร็จในเดือนตุลาคม 2006 สนามทั้งสองได้รับการตั้งชื่อเพื่อเป็นเกียรติแก่แฟแร็นตส์ ปุชกาช อดีตกัปตันทีมชาติในตำนาน
อิชตาดียูดูดราเกา

อิชตาดียูดูดราเกา (แปลตรงตัว#เปลี่ยนทาง 'สนามกีฬามังกร') เป็นสนามฟุตบอลที่มีอัฒจันทร์เป็นที่นั่งทั้งหมด ตั้งอยู่ในเมืองโปร์ตู ประเทศโปรตุเกส เป็นสนามเหย้าของสโมสรฟุตบอลโปร์ตู มาตั้งแต่ ค.ศ. 2003 สนามนี้มีความจุ 50,033 ที่นั่ง โดยเป็นสนามฟุตบอลที่ใหญ่ที่สุดเป็นอันดับสามในประเทศโปรตุเกส
สนามแห่งนี้ได้รับการออกแบบโดยมานูแวล ซัลกาดู สถาปนิกชาวโปรตุเกส สร้างขึ้นเพื่อทดแทนสนามเดิมของโปร์ตูคือ อิชตาดียูดัชอังตัช พร้อมทั้งกลายเป็นหนึ่งในสนามแข่งขันฟุตบอลชิงแชมป์แห่งชาติยุโรป 2004 รอบสุดท้าย พิธีเปิดสนามจัดขึ้นเมื่อวันที่ 16 พฤศจิกายน ค.ศ. 2003 โดยมีการแข่งขันกระชับมิตรระหว่างโปร์ตู กับกับบาร์เซโลนา โดยมีผู้เข้าชม 52,000 คน
อิชตาดียูดูดราเกาเป็นสนามกีฬาระดับสี่ดาว ตามเกณฑ์ของยูฟ่า โดยเคยจัดการแข่งขันระดับสโมสรระหว่างประเทศและระดับทีมชาติมาแล้วหลายรายการ รวมทั้งยูฟ่าเนชันส์ลีก 2019 รอบสุดท้าย และยูฟ่าแชมเปียนส์ลีก นัดชิงชนะเลิศ 2021
สนามกีฬาฌูแซ อัลวาลาดึ

สนามกีฬาฌูแซ อัลวาลาดึ  เป็นสนามฟุตบอลในกรุงลิสบอน ประเทศโปรตุเกส เป็นสนามเหย้าของสปอร์ติกกลูบีดีปูร์ตูกาล สร้างขึ้นติดกับบริเวณที่เคยเป็นสนามที่มีชื่อเดียวกัน สนามนี้ได้รับการตั้งชื่อตามฌูแซ อัลวาลาดึ ผู้ก่อตั้งและสมาชิกสโมสรสปอร์ติกกลูบีดีปูร์ตูกาลคนแรกในต้นคริสต์ศตวรรษที่ 20
รักแร้

รักแร้  เป็นส่วนหนึ่งของร่างกายมนุษย์ที่อยู่ใต้ข้อต่อที่แขนเชื่อมต่อกับไหล่ และเป็นบริเวณที่มีต่อมเหงื่อจำนวนมาก
ในมนุษย์ กลิ่นตัวส่วนใหญ่จะเกิดที่รักแร้ กลิ่นตัวเหล่านี้ถูกสันนิษฐานว่าเป็นหนึ่งในฟีโรโมนที่มีบทบาทในการร่วมเพศ อย่างไรก็ตาม ข้อสันนิษฐานนี้ยังคงเป็นเรื่องโต้เถียงในวงการวิทยาศาสตร์ พื้นที่ใต้แขนแห่งนี้มีส่วนในการเกิดกลิ่นตัวมากกว่าพื้นที่บริเวณอวัยวะเพศ ซึ่งเรื่องนี้อาจเกี่ยวกับการเดินสองเท้าของมนุษย์
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อะลี อิบน์ มุฮัมมัด

อะลี อิบน์ มุฮัมมัด อิบน์ อิดรีส  ทรงเป็นสุลต่านราชวงศ์อิดรีสิดองค์ที่ 4 แห่งโมร็อกโก พระองค์เป็นพระโอรสของมุฮัมมัด อิบน์ อิดรีส โดยครองราชย์ใน ค.ศ. 836 พระองค์สวรรคตใน ค.ศ. 848 (เราะญับ ฮ.ศ. 234) และสืบทอดต่อโดยยะฮ์ยาที่ 1 พระอนุชาของพระองค์
ทรัพยศาสตร์

ทรัพยศาสตร์ หรือมีที่สะกดว่า ทรัพย์ศาสตร์ หรือต้นฉบับเดิมชื่อ ทรัพย์สาตร์ ชั้นต้น เป็นตำราวิชาเศรษฐศาสตร์ โดย พระยาสุริยานุวัตร (เกิด บุนนาค) จัดพิมพ์ครั้งแรกใน พ.ศ. 2454 จัดเป็นหนึ่งในหนังสือดี 100 เล่มที่คนไทยควรอ่าน ประเภทสารคดี และถือเป็นตำราเศรษฐศาสตร์เล่มแรกของไทย
เนื้อหา.
หนังสือกล่างถึงสภาพความยากจนในสยาม แนวทางแก้ไขและพัฒนาเศรษฐกิจ และการจัดระบบเศรษฐกิจใหม่เพื่อลดการเอาเปรียบและความเหลื่อมล้ำทางสังคม#เปลี่ยนทาง 
ผู้เขียนแบ่งปัจจัยการผลิตออกเป็น 3 ประการ คือ ที่ดิน แรงทำการ และทุน ซึ่งในทัศนะของผู้เขียนมองว่าทุนเป็นปัจจัยสำคัญในการพัฒนาเศรษฐกิจไทย เนื่องจากช่วยเพิ่มประสิทธิภาพการผลิต และการลงทุนทำให้เกิดผลตอบแทนงอกเงย ชี้ให้เห็นความเหลื่อมล้ำระหว่างสัดส่วนการถือครองทุนในระบบเศรษฐกิจ แรงงานได้ส่วนแบ่งจากการผลิตน้อย แต่นายทุนที่ผูกขาดปัจจัยการผลิตได้ส่วนแบ่งมาก อย่าไรก็ดี ผู้เขียนยังไม่ต้องการยกเลิกกรรมสิทธิ์ส่วนบุคคลเพราะมองว่ากรรมสิทธิ์ก่อให้เกิดแรงจูงใจในการทำงาน ผู้เขียนเสนอให้ใช้ระบบสหกรณ์และการรวมตัวกันจัดตั้ง "สมาคมคนทำงาน" นอกจากนี้ยังมีการกล่าวถึงการพัฒนาทรัพยากรมนุษย์ เรียกร้องให้รัฐบาลจัดการศึกษาขั้นต่ำในชั้นประถมศึกษาโดยไม่เก็บเงินแก่ราษฎร
การจัดพิมพ์.
หนังสือดังกล่าวจัดพิมพ์สองเล่มใน พ.ศ. 2454 ต่อมาใน พ.ศ. 2474 ทองเปลว ชลภูมิ นำเฉพาะเล่มแรกมาพิมพ์ใหม่ชื่อ "เศรษฐวิทยาชั้นต้น" หลังจากนั้น ผู้เขียนได้ประพันธ์เล่ม 3 ออกมาชื่อ "เศรษฐกิจและการเมือง" ใน พ.ศ. 2477 แต่หาต้นฉบับไม่พบ#เปลี่ยนทาง 
ปฏิกิริยา.
หนังสือดังกล่าวได้รับความนิยมทันทีที่จัดพิมพ์ ทว่าพระบาทสมเด็จพระมงกุฎเกล้าเจ้าอยู่หัวทรงไม่พอพระทัยกับหนังสือเล่มนี้มากและมีรับสั่งให้พระยาสุริยานุวัตรยุติการเขียน พระองค์ทรงใช้นามปากกา "อัศวพาหุ" วิจารณ์หนังสือดังกล่าวลงในวารสาร"สมุทสาร" ของราชนาวีสมาคมแห่งกรุงสยาม ระบุว่า การแบ่งชนชั้นในสยามอย่างในยุโรปเป็นสิ่งไม่ถูกต้อง และว่าหากผู้ใดมีความสามารถก็สามารถเลื่อนชนชั้นทางสังคมได้ทั้งนั้น นอกจากนี้ยังวิจารณ์การใช้สำนวนภาษาและการนำเสนอข้อมูล พร้อมทั้งเสนอให้กระทรวงธรรมการไม่ควรใช้หนังสือเล่มนี้เป็นตำราเรียนอีกด้วย แม้กระทรวงธรรมการจะออกใบอนุญาตให้เป็นตำราเรียนแล้วก็ตาม ต่อมารัฐบาลสั่งห้ามเผยแพร่หนังสือดังกล่าว ซึ่งเชื่อมโยงกับกฎหมายห้ามสอนลัทธิเศรษฐกิจในสยาม#เปลี่ยนทาง จนกระทั่งกลับมาเผยแพร่ได้อีกครั้งเมื่อมีการจัดการเรียนการสอนลัทธิเศรษฐกิจในมหาวิทยาลัยวิชาธรรมศาสตร์และการเมืองเมื่อ พ.ศ. 2477
วัดกองแก้ว (จังหวัดสมุทรปราการ)

วัดกองแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านวัดกองแก้ว ตำบลบางยอ อำเภอพระประแดง จังหวัดสมุทรปราการ วัดมีเนื้อที่ 8 ไร่ 22 ตารางวา
ประวัติ.
วัดกองแก้ว สร้างเมื่อประมาณ พ.ศ. 2242 ถือเป็นวัดที่เก่าแก่ที่สุดในบางกะเจ้า ผู้ที่นำการสร้างวัดคือ พระภิกษุแก้ว ชาวบ้านเรียกวัดนี้อีกชื่อหนึ่งว่า วัดแก้วฟ้า ได้รับพระราชทานวิสุงคามสีมาเมื่อประมาณ พ.ศ. 2243 ในด้านการศึกษา ยังมีโรงเรียนสอนเด็กก่อนเกณฑ์เริ่มมาตั้งแต่ พ.ศ. 2526
อาคารเสนาสนะและปูชนียวัตถุ.
ในยุคกรุงศรีอยุธยาสันนิษฐานว่า มีอาคารเสนาสนะ เช่น พระอุโบสถหลังเก่า มีรูปแบบสถาปัตยกรรมสมัยอยุธยา หลังคาไม่มีการลดหลั่น แต่มีเพิงหน้าหลัง ไม่มีซุ้มประตูหน้าต่าง หรือลวดลายประกอบ ดูจากแผ่นอิฐและเนื้ออิฐคาดว่ามาจากเมืองเก่าอยุธยา ส่วนเจดีย์ทรงเหลี่ยม ย่อมุมสิบสอง (ปัจจุบันไม่เหลือให้เห็นแล้ว) น่าจะสร้างขึ้นในช่วงรัตนโกสินทร์ ในสมัยรัชกาลที่ 2 จากชาวรามัญที่อพยพเข้ามาอยู่ปทุมธานีและที่เมืองพระประแดง
ช่วงที่พระครูวิบูลย์ธรรมคุต (อุปัชฌาย์ต่วน) ดำรงตำแหน่งเจ้าอาวาส ได้สร้างอาคารเสนาสนะจัดวางแนวกุฏิสงฆ์ล้อมรอบหอสวดมนต์ ซึ่งยังคงเห็นในปัจจุบัน กุฏิสงฆ์ล้อมรอบหอสวดมนต์มีชานเดินรอบ (ปัจจุบันนี้ไม่มีให้เห็นแล้ว) ปัจจุบันมีกุฏิสงฆ์ 9 หลัง
พระประธานมีนามว่า "พระพุทธชินศรีรัตนมหามุนีตรีโลกเชษฐ์" (หลวงพ่อใหญ่) วัดมีศาลาการเปรียญ เป็นอาคารแฝดไม้สักทรงไทย ภายในมีธรรมาสน์สมัยอยุธยา ภาพจิตรกรรมฝาผนัง ภาพไตรภูมิ ภาพทศชาติ และภาพพุทธประวัติ มณฑป ที่ประดิษฐานพระพุทธรูป รอยพระพุทธบาทและรูปเหมือนอดีตเจ้าอาวาส มีหอสวดมนต์ หอฉัน เป็นอาคารทรงไทยใต้ถุนสูง
วัดครุนอก

วัดครุนอก เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านวัดครุนอก ตำบลบางครุ อำเภอพระประแดง จังหวัดสมุทรปราการ วัดเนื้อที่ประมาณ 16 ไร่ ตั้งอยู่ริมแม่น้ำเจ้าพระยา เจ้าอาวาสองค์ปัจจุบันคือ พระครูโสภณวัชรปราการ (สุรพล กนฺตจารี) 
ประวัติ.
วัดครุนอก สร้างเมื่อ พ.ศ. 2359 โดยมีพระยาไม่ปรากฏนามท่านหนึ่งเป็นผู้ถวายที่ดินและดำเนินการสร้างวัด ตั้งชื่อวัดว่า วัดครุนอก เพราะวัดตั้งอยู่ริมแม่น้ำเจ้าพระยาตรงปากคลองบางครุ แต่ยังมีวัดอีกแห่งชื่อ วัดครุใน เพราะตั้งอยู่ในคลอง วัดครุนอกได้รับพระราชทานวิสุงคามสีมาครั้งหลังเมื่อวันที่ 9 กุมภาพันธ์ พ.ศ. 2504 ได้ผูกพัทธสีมาเมื่อวันที่ 10 กุมภาพันธ์ พ.ศ. 2508 ภายในบริเวณวัดมีพระอุโบสถ ศาลาการเปรียญ และโรงเรียนวัดครุนอก ทางวัดได้เปิดสอนพระปริยัติธรรม เริ่มมาตั้งแต่ พ.ศ. 2491 นอกจากนี้ยังจัดสอนและเลี้ยงเด็กก่อนเกณฑ์ ตั้งหน่วย อ.ป.ต. และอุปถัมภ์โรงเรียนประชาบาลที่ตั้งอยู่ในวัดด้วย
พ.ศ. 2555 พื้นวิหารชำรุด เสาพัง โครงหลังคาใบระกาแตกหักลงมา ได้มีการพระพุทธ 5 องค์ ที่ประดิษฐานในวิหารออก ขณะที่ยกพระหลวงพ่อโตกับพระศรีอริยเมตไตรย ได้พบพระสมเด็จไหลออกมาจากตัวองค์พระ เชื่อว่าเป็นพระสมเด็จที่พระครูพิสณฑ์นวการ หรือ หลวงพ่อคลี่ เจ้าอาวาสปี พ.ศ. 2500 เก็บเอาไว้
วัดบางขมิ้น

วัดบางขมิ้น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 2 บ้านบางขมิ้น ตำบลบางยอ อำเภอพระประแดง จังหวัดสมุทรปราการ ปัจจุบันมีเนื้อที่ 5 ไร่ 2 งาน 27 ตารางวา ตั้งอยู่ริมแม่น้ำเจ้าพระยา 
วัดบางขมิ้นสร้างขึ้นเมื่อประมาณ พ.ศ. 2369 ได้รับพระราชทานวิสุงคามสีมาเมื่อวันที่ 1 สิงหาคม พ.ศ. 2491 ได้ผูกพัทธสีมาเมื่อเดือนมีนาคม พ.ศ. 2496 เดิมวัดไม่ได้อยู่ติดริมแม่น้ำเจ้าพระยา ต่อมาน้ำได้เซาะตลิ่งพื้นที่ของชาวบ้านพังลงแม่น้ำหมดจนมาถึงพื้นที่ของวัด จนอุโบสถหลังเก่า (คาดว่าสร้างสมัยรัชกาลที่ 3) พังลงแม่น้ำ พระครูคำ ปุญฺญาโส เจ้าอาวาสขณะนั้นจึงได้สร้างอุโบสถหลังใหม่ทางด้านหลังวัด ต่อมาได้สร้างศาลาโรงครัวริมแม่น้ำเจ้าพระยา หอสวดมนต์สร้าง พ.ศ. 2469 ต่อมาได้รื้อสร้างใหม่ โดยสร้างเป็น 3 ชั้น ชั้นแรกเป็นหอฉัน ชั้นที่ 2 เป็นหอสวดมนต์ ชั้นที่ 3 เป็นหอปริยัติธรรม เมื่อ พ.ศ. 2549 ศาลาการเปรียญสร้างเมื่อ พ.ศ. 2514 กุฏิสงฆ์มี 8 หลัง เป็นทรงไทย
ในอุโบสถประดิษฐานพระประธาน พระพุทธรูปปางมารวิชัยหน้าตัก 60 นิ้ว และอีกองค์หนึ่งหน้าตัก 30 นิ้ว พร้อมด้วยอัครสาวก ทางด้านการศึกษามีการศึกษาพระปริยัติธรรมแผนกธรรมและได้จัดสร้างโรงเรียนประชาบาล
อะเลกเซย์ นาวัลนืย

อะเลกเซย์ อะนาโตลีวิช นาวัลนืย (#เปลี่ยนทาง , , ; 4 มิถุนายน 1976 – 16 กุมภาพันธ์ 2024) เป็นนักกิจกรรมชาวรัสเซีย เขาเป็นที่รู้จักในระดับนานาชาติผ่านการจัดการเดินขบวนรณรงค์และลงสมัครเลือกตั้งประธานาธิบดี โดยมีจุดมุ่งหมายเพื่อปฏิรูปไม่ให้เกิดการคอร์รัปชันในประเทศรัสเซีย ในปี 2012 "เดอะวอลล์สตรีตเจอร์นัล" ระบุไว้ว่าเขาเป็นบุคคลที่ "วลาดีมีร์ ปูติน กลัวมากที่สุด"
นาวัลนืยเป็นอดีตสมาชิกสภาประสานฝ่ายค้านรัสเซียและเป็นอดีตหัวหน้าพรรคก้าวหน้าซึ่งเป็นพรรคฝ่ายค้าน ในเดือนกันยายน 2013 เขาได้ลงสมัครรับเลือกตั้งในการเลือกตั้งนายกเทศมนตรีมอสโก โดยได้รับการสนับสนุนจากพรรคเอร์เปเอร์-ปาร์นัส เขาได้รับคะแนนเสียงเป็นอันดับสองที่ร้อยละ 27 พ่ายแพ้ให้กับเซียร์เกย์ โซบยานิน นายกเทศมนตรีคนเดิมผู้ซึ่งได้รับการแต่งตั้งโดยปูติน นาวัลนืยอ้างว่านี่เป็นการโกงเลือกตั้งและจริง ๆ เขาได้รับคะแนนเสียงมากกว่า นาวัลนืยเป็นที่รู้จักมากขึ้นผ่านทางบล็อกไลฟ์เจอร์นัลของเขา ก่อนที่จะปรับไปเป็นยูทูบที่ซึ่งเขามีผู้ติดตามกว่าสี่ล้านคน รวมถึงทวิตเตอร์ที่ซึ่งเขามีผู้ติดตามมากกว่า 2.2 ล้านคน เขาได้ใช้ช่องทางเหล่านี้ในการเผยแพร่ข้อมูลเกี่ยวกับการคอร์รัปชันของเจ้าหน้าที่รัฐของรัสเซีย เมื่อปี 2011 เขาได้ให้สัมภาษณ์กับรายการวิทยุหนึ่งและเรียกพรรคเยดีนายารอสซียาซึ่งเป็นพรรคที่ปกครองรัสเซียตอนนี้อยู่ว่าเป็น "พรรคคนโกงและโจร" (party of crooks and thieves) ซึ่งต่อมาได้กลายเป็นชื่อเรียกขานของพรรคนี้
นาวัลนืยเคยถูกเจ้าหน้าที่รัฐบาลรัสเซียจับกุมหลายครั้ง เขาได้รับคำพิพากษารอการลงโทษจากความผิดฐานยักยอกสองกระทง เมื่อเดือนกรกฎาคม 2013 และอีกครั้งเมื่อเดือนธันวาคม 2014 ซึ่งมีโทษให้เขาจำคุกห้าปีและสามปีครึ่งตามลำดับ ทั้งสองเหตุการณ์ถูกมองว่าเป็นการกุเรื่องขึ้นมาเพื่อตอบโต้กิจกรรมทางการเมืองของนาวัลนืย และยังละเมิดสิทธิของนาวัลนืยในการเข้าถึงการพิพากษาที่ยุติธรรม ตามคำวินิจฉัยของศาลสิทธิมนุษยชนยุโรป ศูนย์สิทธิมนุษยชนเมโมรีอัลระบุฐานะของนาวัลนืยเป็นนักโทษทางการเมือง 
เมื่อวันที่ 20 สิงหาคม 2020 นาวัลนืยถูกนำส่งเข้าโรงพยาบาลด้วยอาการที่รุนแรงแต่คงตัวภายหลังถูกต้องสงสัยว่าถูกวางยาพิษระหว่างการเดินทางจากเมืองตอมสค์ในไซบีเรียไปมอสโก และเป็นไปได้ว่านี่เป็นการลงมือที่มีการเมืองเป็นเครื่องจูงใจ เที่ยวบินของเขาลงจอดฉุกเฉินที่เมืองออมสค์ ในวันถัดมาเขาถูกนำส่งขึ้นเครื่องบินการแพทย์เพื่อเข้ารับการรักษาที่เบอร์ลิน ประเทศเยอรมนี ที่ซึ่งออกเดินทางไปถึงในอีกวันถัดมา ข้อมูลเมื่อ 24 สิงหาคม แพทย์ที่ให้การรักษาเขาในเบอร์ลินระบุว่าเขายังคงอยู่ในภาวะโคมาแต่ปราศจากอันตรายหรืออาการแทรกซ้อนฉับพลันใด ๆ ที่อาจอันตรายถึงชีวิตได้
เมื่อวันที่ 16 กุมภาพันธ์ 2024 หน่วยงานทัณฑสถานกลางประกาศว่านาวัลนืยเสียชีวิตในเรือนจำ
ศักติปีฐ

ศักติปีฐ หรือ ศักติบิฐ (Śakti Pīṭha, "ที่ประทับของศักติ") เป็นหมู่แหล่งแสวงบุญหรือมณเฑียรซึ่งเป็นที่สถิตของพระศักติในลัทธิศักติของศาสนาฮินดูที่นับถือเทวีต่าง ๆ เป็นหลัก ศักติปีฐประกอบไปด้วยศาสนสถานกว่า 51 หรือ 108 แห่ง ขึ้นอยู่กับแหล่งข้อมูลที่แตกต่างกัน
ในงานเขียนยุคกลางของฮินดู มณเฑียรส่วนใหญ่ตั้งอยู่ในพื้นที่ที่ปัจจุบันอยู่ในอาณาเขตของประเทศอินเดีย แต่มีเจ็ดแห่งในประเทศบังกลาเทศ, สามแห่งในประเทศปากีสถาน, สามแห่งในประเทศเนปาล และหนึ่งแห่งในประเทศจีน กับประเทศศรีลังกา
ตำนานของศักติปีฐมีรากฐานจากการสิ้นพระชนม์ของพระแม่สตี ในพิธียัญชญะของพระทักษะประชาบดีบิดาของพระนาง ซึ่งภายใต้ความเศร้าโศกนั้น พระศิวะทรงแบกร่างของพระแม่สตีขึ้นและเดินไปรอบจักรวาลเพื่อรำลึกถึงพระนาง ต่อมาพระวิษณุได้ทรงตัดร่างของพระแม่ออกเป็น 51 ส่วนโดยใช้สุทรรศนจักร (Sudarshana Chakra) และได้หล่นลงมาตามจุดต่าง ๆ บนโลกมนุษย์
เหตุระเบิดที่โฮโล พ.ศ. 2563

เหตุระเบิดที่โฮโล พ.ศ. 2563 เกิดขึ้นเมื่อวันที่ 24 สิงหาคม 2563 โดยผู้ก่อการที่ซึ่งเชื่อว่าเป็นสมาชิกของกลุ่มญิฮาด อะบูซัยยาฟ วางระเบิดสองลูกในโฮโล, จังหวัดซูลู, ประเทศฟิลิปปินส์, ส่งผลให้มีผู้เสียชีวิต 14 ราย และบาดเจ็บ 75 ราย การระเบิดครั้งแรกเกิดขึ้นขณะเจ้าหน้าที่กองทัพกำลังให้การช่วยเหลือด้านมนุษยธรรมกรณีโรคติดเชื้อไวรัสโคโรนา 2019 ส่วนการระเบิดครั้งที่สองเป็นการระเบิดฆ่าตัวตายใกล้กับอาสนวิหารพระนางมารีแห่งภูเขาเขาคาร์แมล อาสนวิหารที่ซึ่งเคยถูกวางระเบิดเมื่อ พ.ศ. 2562 อันมีผู้เสียชีวิต 20 ราย
ภูมิหลัง.
เป็นเวลามากกว่าสามทศวรรษที่อะบูซัยยาฟได้ก่อการร้ายในพื้นที่ตอนใต้ของฟิลิปปินส์เพื่อเรียกร้องเอกราชของซูลูจากประเทศฟิลิปปินส์ จังหวัดซูลูนั้นเป็นจังหวัดที่มีมุสลิมเป็นหลัก ในขณะที่ประเทศฟิลิปปินส์ส่วนใหญ่ทั้งประเทศที่เหลือเป็นคริสต์ ในปี 2547 ได้ก่อเหตุวางระเบิดเรือเฟอร์รีส่งผลให้มีผู้เสียชีวิต 116 ราย รูปแบบการก่อการที่เป็นที่รู้จักคือการใช้ระเบิดแสวงเครื่องและการจับตัวประกันชาวต่างชาติเพื่อเรียกค่าไถ่ โดยเฉพาะอย่างยิ่งในจังหวัดซูลู
เดอะคิงเมคเกอร์

แด่ลูก ผัว และตัวฉันเอง... อีเมลดา มาร์กอส  เป็นภาพยนตร์สารคดีใน ค.ศ. 2019 ที่เขียนและกำกับโดยลอว์เรน กรีนฟิลด์ มีเนื้อหาเกี่ยวกับชีวิตทางการเมืองของอีเมลดา มาร์กอส โดยมุ่งเน้นไปที่ความพยายามของตระกูลมาร์กอสในการฟื้นฟูภาพลักษณ์ของตระกูลและหวนคืนสู่อำนาจทางการเมืองอีกครั้ง รวมถึงแผนในการที่เธออยากเห็นลูกของเธอ บองบอง มาร์กอส ขึ้นเป็นประธานาธิบดีฟิลิปปินส์ และพันธมิตรระหว่างบองบองกับ Imee Marcos ที่ได้ตั้งขึ้นกับโรดิโก ดูเตร์เต ในการเลือกตั้งประธานาธิบดีฟิลิปปินส์ ปี 2016
ภาพยนตร์เปิดตัวในระดับนานาชาติในเดือนสิงหาคม ปี 2019 ในเทศกาลภาพยนตร์เวนิสครั้งที่ 76 และเปิดตัวในประเทศฟิลิปปินส์เมื่อ 29 มกราคม 2020 ส่วนในประเทศไทยได้นำเข้ามาฉายในเดือนกรกฎาคม 2020 โดย Documentary Club 
ภาพยนตร์มีคะแนนอยู่ที่ 97% Certified Fresh บนรอทเทินโทมาโทส์ และ 76/100 บนเมทาคริทิค ผู้ชมภาพยนตร์ในประเทศไทยจำนวนมากมีความเห็นว่าภาพยนตร์นี้เป็นภาพสะท้อนการเมืองที่ประเทศไทยก็ประสบอยู่เข่นเดียวกัน "เดอะสแตนดาร์ด" ระบุว่า “เป็นเรื่องช่วยไม่ได้จริงๆ ที่ใครดูหนังสารคดีเรื่อง The Kingmaker แล้วจะมองเห็นประเทศไทยอยู่ในนั้น”
อะไนต์แมร์ออนเอล์มสตรีต (วิดีโอเกม)

อะไนต์แมร์ออนเอล์มสตรีต  เป็นวิดีโอเกมที่วางจำหน่ายในระบบแฟมิคอมในเดือนตุลาคม ค.ศ. 1989 และ 1990 โดยอิงแบบไม่เคร่งครัดจากแฟรนไชส์"นิ้วเขมือบ" ซึ่งได้รับการพัฒนาโดยแรร์ และเผยแพร่โดยแอลเจเอ็น ทั้งนี้ ไม่ควรสับสนกับเกมที่ไม่เกี่ยวข้องด้วยชื่อเดียวกันสำหรับคอมโมดอร์ 64 และไอบีเอ็ม พีซี ที่วางจำหน่ายใน ค.ศ. 1989
รูปแบบการเล่น.
ผู้เล่นสวมบทบาทเป็นวัยรุ่นธรรมดาคนหนึ่ง#เปลี่ยนทาง ส่วนตัวละครวัยรุ่นที่เพิ่มขึ้น สามารถควบคุมได้โดยผู้เล่นอีกสามคนด้วยการใช้เอ็นอีเอส โฟร์สกอร์#เปลี่ยนทาง โดยมีวัตถุประสงค์เพื่อตระเวนบริเวณใกล้เคียงของเอล์มสตรีต เพื่อรวบรวมกระดูกของเฟรดดี ครูเกอร์ ซึ่งเป็นฆาตกรต่อเนื่องที่มีอำนาจเหนือธรรมชาติ และกำจัดทิ้งในเตาเผาของโรงเรียนมัธยมท้องถิ่น#เปลี่ยนทาง 
เกมดังกล่าวเกิดขึ้นในย่านเอล์มสตรีต และเล่นจากมุมมองแบบฉายด้านข้าง สภาพแวดล้อมของเกมเป็นที่อาศัยของตัวละครที่เป็นศัตรู (เช่น ซอมบี, แมว, สุนัข, โครงกระดูก, ค้างคาว และมินะทอร์#เปลี่ยนทาง) ที่จะโจมตีตัวละครของผู้เล่น การถูกโจมตีจำนวนหนึ่งครั้งจะทำให้ผู้เล่นเสียชีวิตในเกม เนื่องจากเกมจะเกิดขึ้นในเวลาประมาณเที่ยงคืน พื้นที่บางส่วนจึงถูกปิดจากผู้เล่นในตอนแรก และต้องมีการรวบรวมกุญแจเพื่อเข้าไปในภายหลัง#เปลี่ยนทาง ภายในอาคารแต่ละหลัง ผู้เล่นจะต้องรวบรวมกระดูกที่กระจายอยู่ทั่วเลเวลก่อนจึงจะสามารถออกไปได้ เมื่อรวบรวมกระดูกครบแล้ว การต่อสู้ของบอสกับเฟรดดีก็จะเริ่มขึ้น การเอาชนะเฟรดดีจะทำให้ผู้เล่นออกจากพื้นที่และได้รับกุญแจที่ทำให้ผู้เล่นสามารถเข้าถึงพื้นที่ใหม่ได้#เปลี่ยนทาง 
เกมนี้มีมาตรวัดเอกลักษณ์เฉพาะในชื่อ "สลีปมิเตอร์" (Sleep Meter) ซึ่งเป็นมาตรวัดระบุว่าตัวละครของผู้เล่นใกล้จะหลับแค่ไหน หากตัวละครของผู้เล่นคนใดคนหนึ่งหลับไป ตัวละครของผู้เล่นทั้งหมดจะถูกส่งไปยังสภาพแวดล้อมเวอร์ชันอื่นที่เรียกว่า "ดรีมเวิลด์" (Dream World) ซึ่งผู้เล่นจะเสี่ยงต่อการโจมตีจากเฟรดดีมากกว่า สลีปมิเตอร์จะลดลงโดยอัตโนมัติ แต่จะช้าลงเมื่อตัวละครของผู้เล่นยังคงเคลื่อนไหวอยู่ สลีปมิเตอร์สามารถเพิ่มขึ้นได้โดยการรวบรวมถ้วยกาแฟที่กระจัดกระจายไปทั่วเลเวล#เปลี่ยนทาง เมื่ออยู่ในดรีมเวิลด์ ตัวละครของผู้เล่นสามารถกลับสู่เวอร์ชันเริ่มต้นของเลเวลได้โดยการรวบรวมบูมบอกซ์ที่วางไว้ที่ใดที่หนึ่งภายในเลเวล#เปลี่ยนทาง การรวบรวมไอคอนบางอย่างจะทำให้ตัวละครของผู้เล่นมีพลังพิเศษในขณะที่พวกเขาอยู่ในโลกแห่งความฝัน นั่นคือความสามารถในการขว้างดาวกระจาย, หอกซัด หรือโพรเจกไทล์เวทมนตร์#เปลี่ยนทาง 
การพัฒนา.
วัดบางขุนเทียนนอก

วัดบางขุนเทียนนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงจอมทอง เขตจอมทอง กรุงเทพมหานคร วัดแห่งนี้สร้างเมื่อราว พ.ศ. 2246 ในช่วงกรุงศรีอยุธยาตอนปลาย เดิมชื่อ วัดยมโลก ตั้งอยู่บริเวณสามแยกที่คลองบางขุนเทียนบรรจบกับคลองด่าน โดยมีวัดบางขุนเทียนกลางและวัดบางขุนเทียนในตั้งอยู่เรียงกัน
อาคารเสนาสนะและภาพจิตรกรรมฝาผนัง.
อุโบสถของวัดมีขนาด 7 ห้อง หลังคาซ้อนชั้น ชั้นลด 3 ชั้น ทั้งด้านหน้าและด้านหลังมีหลังคาบังสาดหรือที่เรียกว่า จันหับ รอบอุโบสถมีกำแพงแก้วล้อมรอบ มีซุ้มประตู 4 ด้าน และมีเจดีย์ทรงปรางค์ประจำมุม องค์เจดีย์มีลักษณะโปร่งเพรียว (คาดว่าสร้างสมัยรัตนโกสินทร์ตอนต้น) หน้าบันอุโบสถไม่มีช่อฟ้า ใบระกา หางหงส์ ประดับด้วยเครื่องเคลือบกระเบื้องสีแบบจีน แสดงภาพธรรมชาติ ตามแบบพระราชนิยมในสมัยรัชกาลที่ 3 เสาหลังคาบังสาดประดับบัวหัวเสา ชายคามีคันทวยรับน้ำหนัก ซุ้มประตูประดับปูนปั้น มีลวดลายสอดคล้องกับหน้าบัน อันเป็นศิลปกรรมอย่างเทศ วิหารหลวงพ่อทวด มีรูปหล่อหลวงปู่ทวดขนาดใหญ่ตั้งบนดาดฟ้า
ภาพจิตรกรรมฝาผนังชำรุดมาก ภาพอยู่เหนือช่องประตูด้านหลังพระประธาน เขียนเรื่องพุทธประวัติ น่าจะเขียนราวรัชกาลที่ 3 ส่วนผนังด้านข้าง ระหว่างช่องหน้าต่า ภาพชำรุดมาก ภาพวาดเหนือช่องหน้าต่าง เป็นภาพวาดกิจของสงฆ์ เชื่อว่าเป็นงานเขียนซ่อมแทนที่จิตรกรรมเดิม มีฝีมือด้อยกว่าภาพพุทธประวัติด้านหลังพระประธาน จุดเด่นที่สำคัญของภาพจิตรกรรมฝาผนัง คือ มีภาพบุรุษกับสตรีคู่กันหลายชาติ ได้แก่ สตรีชาวเกาหลีกับบุรุษชาวอาหรับ, สตรีกับบุรุษชาวดอดชิ (ดัตช์), สตรีชาวไทยกับบุรุษชาวไทย, สตรีชาวลาวยวนกับบุรุษชาวจาม, สตรีชาวกระแชกับบุรุษชาวแอฟริกา, สตรีชาวหุ้ยหุยกับบุรุษชาวแขกปะถ่าน (ปาทาน) และพราหมณ์รามเหศร์กับสตรี
กามาขยามนเทียร

กามาขยามนเทียร  หรือ กามรูปกามาขยามนเทียร (Kamrup-Kamakhya temple) เป็นโบสถ์พราหมณ์ลัทธิศักติที่สร้างขึ้นเพื่อบูชาเจ้าแม่กามาขยา ที่นี่เป็นหนึ่งใน 51 ศักติปีฐะที่เก่าแก่ที่สุด มนเทียรตั้งอยู่บนเขานิลจัล (Nilachal Hill) ทางตะวันตกของเมืองคุวาหาฏีในรัฐอัสสัม ประเทศอินเดีย ที่นี่เป็นมนเทียรหลักในหมู่มนเทียรย่อย ๆ ที่บูชาองค์มหาวิทยาทั้งสิบของลัทธิศักติ คือ พระแม่กาลี, พระแม่ตารา, พระแม่ตรีปุรสุนทรี, พระแม่ภูวเนศวรี, พระแม่ไภรวี, พระแม่ฉินนมัสตา, พระแม่ธูมาวตี, พระแม่พคลามุขี, พระแม่มาตังคี และพระแม่กมลาตมิกา ในมนเทียรหลักนั้นบูชาเทวีสามองค์คือพระแม่ตรีปุรสุนทรี, พระแม่มาตังคี และพระแม่กมลา ในขณะที่อีกเจ็ดพระองค์ประดิษฐานในเจ็ดมนเทียรเฉพาะรายรอบในหมู่มนเทียรเดียวกัน 
ในเดือนกรกฎาคม 2015 ศาลสูงอินเดียได้มีคำสั่งให้โอนการบริหารจัดการดูแลมนเทียรจากคณะกรรมการ Kamakhya Debutter Board ไปยังสมาคม Bordeuri Samaj
โครงสร้างอาคารของมนเทียรนั้นถูกสร้างและปฏิสังขรณ์หลายต่อหลายครั้งในระหว่างศตวรรษที่ 8–17 ซึ่งทำให้เกิดงานศิลปกรรมที่ผสมผสารูปแบบพื้นถิ่นต่าง ๆ เข้าด้วยกัน รูปแบบนี้บางครั้งเรียกว่าเป็น "ศิลปะนิลจัล" (Nilachal type) อันหมายถึงมนเทียรที่มีโดมทรงกลมบนฐานอาคารทรงกางเขน (hemispherical dome on a cruciform base) ภายในมนเทียรประกอบด้วยสี่โถงหลัก ๆ คือ "ครรภคฤห์" และ "มณฑป" สามจุด ได้แก่ "จลันตะ" (calanta), "ปัญจรัตนะ" และ "นาฏมนเทียร"